Nova Henkel rešenja za 3D štampu › Made-in-Germany.rs\nNova Henkel rešenja za 3D štampu\nPreko Sektora “Adhezivi Tehnologije”, kompanija “Henkel” nastoji da razvije nove materijale jedinstvenih karakteristika, od kojih se 3D štampom proizvode delovi za izradu prototipova za proveru prikladnosti i funkcija, a u nekim slučajevima takve strukture deo su i konačnog proizvoda.\nAditivna proizvodnja uz pomoć 3D štampe sve više se koristi za inovativni dizajn i brže plasiranje proizvoda na tržište u gotovo svim industrijama, a Henkel je poznati svetski proizvođač materijala poput akrila, silikona, epoksida i poliuretanskih lepkova izuzetnih radnih osobina, koji se upotrebljavaju u kritičnim situacijama, za izradu medicinskih i elektronskih uređaja i transportnih vozila.\n“Za stereolitografsku štampu digitalno obrađenim svetlosnim signalom (SLA/DLP) Henkel namerava da ponudi nove smole koje se stvrdnjavaju na svetlu, a prvi od takvih novih materijala će biti pušteni u komercijalnu upotrebu tokom ove godine”, navodi se u saopštenju nemačke kompanije, prenosi „eKapija“.\nHenkelovi topljivi lepkovi osnova su za razvoj materijala vrhunskih karakteristika, koji se koriste u sklopovima filtera i medicinskih uređaja, ali i za zaštitu elektronskih sklopova. Ovi materijali već se upotrebljavaju za 3D štampanje nameštaja i elemenata za zgrade, a dalji razvoj na tom polju usmeren je na proizvodnju novih filamenata i praškova za štampače koji rade na principu selektivnog laserskog sinterovanja (SLS) i modeliranja nanošenjem rastopljenog materijala (FDM).\n– Zahvaljujući širokom asortimanu materijala i opsežnoj bazi kupaca u raznim industrijama, Henkel ima pristup i sposobnost da omogući 3D štamparska rešenja za celi niz funkcionalnih namena. Čvrsto verujemo u budućnost aditivne proizvodnje i očekujemo da će njen puni potencijal biti iskorišćen kada korisnici otkriju njene široke namene i kada se usmerimo na prave materijale, uz odgovarajući softver i postupke štampanja – objašnjava Majk Oloski, globalni direktor Henkelovog Odseka za inovacije i razvoj.\n„Henkel“ i „SKF“ rešenja za održavanje rudarskih mašina\nNova rešenja BASF-a za poljoprivrednike\nHenkel povećao prodaju u drugom kvartalu\n„Henkel“ u 2016. očekuje dalji rast prodaje\nHenkel dostigao nove rekorde prodaje i prihoda\nOd MiG na 12/02/2017 / Hemijska industrija, Investicije, Mašinogradnja, Proizvodnja, Tehnologija / Ostavite komentar\nBASF kupio švajcarski Rolic


Iako nas transportni kontejneri uglavnom asociraju na privremene objekte, ova vikendica pruža sav potreban komfor i estetski ugođaj.\nU prestižnom Hemptonsu nedaleko od Njujorka, nalazi se mesto Amaganset je u kom mnogobrojne poznate ličnosti imaju kuće za odmor. Arhitektonskoj firmi MB Architecture obratio se bračni par sa troje dece sa željom za dobiju vikendicu u ovom celebrity vikend naselju Njujorčana ali su imali i nekoliko uslova.\nNjihova parcela trouglaste forme zahtevala je dobro promišljenu organizaciju, ali je sa druge strane zbog svoje veće visine u odnosu na okolni teren nudila potencijal sa prelepim pogledom na zalazak sunca.\nPrefabrikacijom i transportnim kontejnerima smanjeni su troškovi, olakšan je transport i stvoreno je mesta za eksperimentalni dizajn.\nŠto se tiče sadržajne šeme, porodici su trebale četiri spavaće sobe, tri kupatila, dnevni boravak, kuhinja, trpezarija, kao i prostori za obedovanje i igru na otvorenom, bazen i dovoljno travnjaka za igru.\nS obzirom na to da su klijenti raspolagali znatno nižim budžetom od potrebnog za izgradnju kuće, ove površine bili su otvoreni za eksperimentisanje sa alternativnim materijalima i metodama gradnje. A koji je bolji način od prefabrikovane izgradnje i primere transportnih kontejnera!\n„Na osnovu iskustva, znali smo da će tradicionalan način izgradnje biti znatno skuplji. Predložili smo primenu prefabrikovane izgradnje i upotrebu transportnih kontejnera kako bi se smanjili troškovi, olakšao transport i stvorilo mesta za eksperimentalni dizajn za koji su oni bili otvoreni.“, objasnile su arhitekte.\nOtvaranje stranica kontejnera\nImajući u vidu da su transportni kontejneri nešto uži nego što je potrebno za prostrane enterijere, arhitekte su po potrebi otvorile bočne, podne ili plafonske strane i međusobno ih spajale kako bi dobili željene volumene. Ovakvim sistemom omogućene su visoke tavanice u određenim delovima kuće, što pruža poseban efekat u enterijeru i veću prozračnost.\nProstrano stepenište vodi na sprat koji je zanimljivo organizovan konzolnim ispuštanjem segmenta jednog kontejnera, te je spavaćoj sobi koja je smeštena u toj zoni omogućen „lebdeći efekat“ i pogled na dvorište.\nPravilna geometrija u prostoru i jednostavni materijali i prostorna organizacija dali su enterijeru skladan a istovremeno upečatljiv dizajn.\nVikendica je formirana je oko postojećeg hrastovog drveta u čijoj blizini se nalazi i toplotni most koji spaja dve jedinice.\nČitava vikendica formirana je oko postojećeg hrastovog drveta u čijoj neposrednoj blizini se nalazi i toplotni most koji spaja dve jedinice. Prolaz je ušuškan visokom travom, što stvara prijatan osećaj kada se ide iz jednog dela vikendice u drugi, kažu arhitekte za ArchDaily.\nMontaža za dva dana\nCelokupan objekat je montiran za dva dana, a svi radovi na vikendici završeni su u roku od dva meseca. Naravno, planirani budžet je ispoštovan.\nDomaći transportni kontejneri za ekspresno proširenje bolničkih kapaciteta\n#Amagansett #kontejneri #MB Architecture #modularna gradnja #prefabrikovana gradnja #transportni kontejneri #vikendica


Stoltenberg o “Sjevernom toku 2”: Nemamo jedinstven stav – Borba\nNATO nema jedinstven stav prema projektu gasovoda “Severni tok 2” ali se Alijansa zalaže za jačanje svoje energetske bezbjednosti putem diversifikacije izvora isporuka energenata, rekao je generalni sekretar te organizacije Jens Stoltenberg.\n– Saveznici imaju različita gledišta prema projektu ‘Severni tok 2’. Ne samo SAD, nego i neki drugi saveznici su kritički nastrojeni, ali ima i saveznika koji imaju suprotan stav. Pošto NATO donosi zajedničke odluke, nismo postigli opšti stav po pitanju “Severnog toka 2” – rekao je šef NATO na konferenciji za novinare u Briselu.\nUsredsređeni smo na to kako da povećamo diversifikaciju isporuka i da se suprotstavimo izazovima u oblasti energetske bezbjednosti, dodao je on.\nPodsetimo, projekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Njemačke. U izgradnji gasovoda učestvuju brojne evropske kompanije.\nPutin primio prvu dozu vakcine


Svi vakcinisani od 7. juna mogu da uđu u Španiju - Svet - Dnevni list Danas\nPočetna » Svet » Svi vakcinisani od 7. juna mogu da uđu u Španiju\nSvi vakcinisani od 7. juna mogu da uđu u Španiju\nŠpanija će od 7. juna dozvoliti „svim vakcinisanim osobama“ da udju na njenu teritoriju bez obzira na zemlju porekla, izjavio je danas premijer Pedro Sančez.\nBritancima, koji su obično najbrojiniji turisti u Španiji, biće od ponedeljka dozvoljeno da slobodno uđu u zemlju, rekao je premijer na međunarodnom sajmu turizma Fitur.\nOni će moći da dođu „bez ograničenja i bez sanitarnih zahteva“, a „neće morati ni da idu na zdravstvene preglede“, dodao je Sančez, ne precizirajući da li to znači da britanski turisti neće morati da imaju negativan PCR test po dolasku u Španiju kao što je to slučaj za sve ostale putnike.\nUkidanje ograničenja odnosi se na 10 zemalja izvan Evropske unije, uključujući Australiju, Novi Zeland, Izrael, Kinu i Japan.\nŠpanija, koja je pre pandemije korona virusa bila druga najveća turistička destinacija na svetu posle Francuske, nada se da će ove godine privući oko 45 miliona stranih turista, upola manje nego pre epidemije.\nBritanski turisti su pre pandemije bili glavni strani posetioci pošto ih je 18 miliona posetilo Španiju tokom 2019. godine.\nNjihov povratak na plaže je od presudnog značaja za Španiju zato što je turizam pre pandemije obezbedjivao 14 odsto BDP.


Psi koji su razmaženi češće pate od alergija - alo.rs\nAUTOR: Alo.rs/M.D DATUM I VREME: 22.09.2020. 20:30\nNovo istraživanje otkrilo je da psi koji su razmaženi češće pate od alergija, što može uzrokovati zdravstvene probleme.\nPas, Foto: Foto: Shutterstock\nIstraživanja stručnjaka za veterinarske bolesti sugerišu da do 20 posto od osam miliona pasa u Velikoj Britaniji pati od alergija i da njihova stanja pokreće ugodan način života. Istraživanje je pokazalo da veća količina vremena provedenog u zatvorenom, sedenje na trosedu i jedenje ljudske hrane uzrokuje da psi pate od alergija.\nStručnjaci su takođe upozorili da su labradori, koji su bili najpopularnija rasa 2019. godine, posebno osetljivi na ove alergije, kao i jorkširski terijeri.\nDoktor Den O’Nil, viši predavač epidemiologije životinja na Kraljevskom veterinarskom univerzitetu, kaže da su alergije odgovorne za neka od najčešće zabeleženih stanja, uključujući iritaciju kože i probleme sa ušima i očima. Njegovo istraživanje sugeriše da 2,56 miliona pasa u Velikoj Britaniji pati od upale i da je oko 1,6 miliona tih slučajeva povezano sa alergijskom reakcijom.\nSmatra se da ako pas odraste u čistoj kući, tada njegov imunitet nije dovoljno ugrožen, što može dovesti do preterano osetljivih imunoloških odgovora. Takođe sugeriše da faktori okoline mogu da uzrokuju alergene, poput izloženosti mrtvim telima grinja pronađenim u jastucima koje psi koriste.\n"Što više žive sa ljudima, to su psi više izloženi alergijom. Iako je to za psa možda dobro jer je toplo, to je okruženje u kojem će verovatno razviti alergije", tvrdi O’Nil.\nRazrešeno misteriozno uginuće slonova u Bocvani\nMnogo je vremena utkano u ovu savršenu zamku\n90-TIH SU ŽENE LUDELE ZA NJIM Igor Starović se povukao sa scene nakon teškog zdravstvenog stanja, danas ga ne biste prepoznali (FOTO/VIDEO)


Parlamentarci Srpske sutra u posjeti Skupštini Srbije – mojKontakt portal – Radio Televizija Kontakt\nParlamentarce iz Srpske prvo će primiti Stefanović, a zatim će biti održani odvojeni susreti predsjednika više odbora parlamenta Srpske sa kolegama iz parlamenta Srbije iz oblasti administrativnih pitanja, evropskih integracija, odbrane i unutrašnjih poslova i finansija.\nPredviđeni su sastanci članova Odbora Skupštine Srbije za administrativno-budžetska i mandatno-imunitetska pitanja sa predsjednikom Administrativne komisije parlamenta Republike Srpske Spomenkom Stevanović, saopšteno je iz Skupštine Srbije.\nRazgovaraće i članovi Odbora Skupštine Srbije za evropske integracije sa predsjednikom Odbora Narodne skupštine Republike Srpske za evropske integracije i regionalnu saradnju Branislavom Borenovićem, kao i članovi Odbora Skupštine Srbije za odbranu i unutrašnje poslove i Odbora za kontrolu službi bezbjednosti sa predsjednikom Odbora parlamenta Srpske za bezbjednost Nenadom Stevandićem.\nPredviđen je susret članova Odbora Skupštine Srbije za finansije, republički budžet i kontrolu trošenja javnih sredstava i skupštinskog Odbora za privredu, regionalni razvoj, trgovinu, turizam i energetiku sa predsjednikom Odbora Narodne skupštine Srpske za finansije i budžet Urošem Gostićem i zamjenikom predsjednika Odbora za privredu Radovanom Viškovićem.\nSastaće se i članovi Odbora parlamenta Srbije za obrazovanje, nauku, tehnološki razvoj i informatičko društvo sa predsjednikom Odbora Narodne skupštine Srpske za obrazovanje, nauku, kulturu i informisanje Gordanom Dukić.\nPoslije svih sastanaka biće objavljeno saopštenje.


Opet "radio jatagan": Turci otpustili 73 pripadnika vojske\nTurske vlasti su saopštile da je iz oružanih snaga te zemlje otpušteno još 73 osobe, u sklopu napora da se iz vojske izbace sledbenici Fetulaha Gulena, navodnog organizatora neuspelog vojnog...\n"Labav sporazum" u Siriji: Može li potrajati primirje između Turaka i Kurda?\nTurske i kurdske snage u severnoj Siriji postigle su "labav sporazum" da prestanu da se međusobno napadaju, izjavio je portparol Centralne komande američkih snaga pukovnik Džon Tomas.\nVIDEO: Kurdi uzvratili Turcima\nNa internetu je objavljen snimak uništavanja, navodno, turskog tenka u području Džarablusa u Siriji, gde se turska vojska bori protiv Kurda i Islamske države.\nTurska okupacija u Siriji\nŠta stoji iza kopnene ofanzive Turske na Siriju?\nTurska u Siriji nišani Kurde\nTurska vojska u sredu oko četiri sata ujutro ušla je u Siriju i napala položaje Islamske države u pograničnom gradu Džarabus. Međutim, konačan cilj Ankare su Kurdi i proterivanje njihovih...\nTurci zgazili džihadiste\nTurska vojska je saopštila da je u Siriji oslobodila četiri sela u području Džarablusa.\nSirijska vlada osudila je upad turskih snaga u pogranični region grada Džarablusa na severu Sirije, koji je pod kontrolom Islamske države, ocenivši da je to "grubo kršenje" sirijskog...\n"Turska će preduzeti aktivniju ulogu u rešavanju sukoba u Siriji u narednih šest meseci kako bi sprečila da ta ratom razorena zemlja bude podeljena po etničkim linijama", izjavio je turski...


Zaštita evropskih potrošača: igračke i automobili na vrhu spiska opasnih proizvoda\nVi ste ovde:Početna»Vesti iz Brisela»Zaštita evropskih potrošača: igračke i automobili na vrhu spiska opasnih proizvoda\nBy Jovan objavljeno\t 12/03/2018 Vesti iz Brisela\nEvropska komisija je danas objavila izveštaj o sistemu za brzo uzbunjivanje za opasne proizvode u 2017.\nIzveštaj pokazuje da su tokom 2017. nacionalna tela češće koristila sistem za brzo uzbunjivanje i da su razmenila preko 2.000 upozorenja o opasnim proizvodima. Igračke, na primer nekoliko modela popularnih fidget spinnera, automobili i motocikli su bili među najčešćim opasnim proizvodima koji su otkriveni i uklonjeni s tržišta.\nVera Jurova, komesarka za pravosuđe, zaštitu potrošača i rodnu ravnopravnost, izjavila je: „Evropski propisi o potrošačima garantuju da će se u EU prodavati samo proizvodi koji su bezbedni. U slučaju proizvoda koji to nisu, nadležni organi mogu brzo da reaguju uz pomoć sistema za brzo uzbunjivanje i uklone sve proizvode čije bi korišćenje moglo da izazove povrede. Zahvaljujući tom sistemu, naša deca su bezbedna, a na našim putevima je manje nezgoda sa smrtnim ishodom. To je dobar primer delotvornog sprovođenja pravila EU o zaštiti potrošača. Nažalost, u mnogim drugim oblastima moramo da poboljšamo sprovođenje i obezbedimo ostvarivanje potrošačkih prava. To je cilj predstojećih ’Novih pogodnosti za potrošače’.“\nU 2017. je razmenjeno 2.201 upozorenje u sistemu za brzo uzbunjivanje. Upozorenja su podstakla preduzimanje skoro 4.000 pratećih mera kao što je povlačenje proizvoda s tržišta. To pokazuje da su sva nacionalna tela pomno pratila upozorenja u sistemu i preduzela sve mere kako bi tržište učinila bezbednim za potrošače.\nNa koji način sistem štiti potrošače od opasnih proizvoda koji se prodaju na internetu?\nPotrošači sve češće kupuju proizvode na internetu direktno iz trećih zemalja. Sada treba osigurati da su ti proizvodi u skladu sa bezbednosnim standardima EU.\nMnogi opasni proizvodi za koje su izdata obaveštenja u sistemu brzog uzbunjivanja prodaju se i na internet platformama ili tržištima. Kako bi se rešio taj problem, Komisija podstiče saradnju sa međunarodnim partnerima i internet platformama kako bi se osiguralo da nebezbedni proizvodi ne dođu u ruke potrošača u EU. Komisija je 1. marta 2018. objavila preporuku koja sadrži niz operativnih mera koje platforme na internetu i države članice treba da preduzmu kako bi intenzivirale rad na suzbijanju ilegalnog sadržaja na internetu, uključujući opasne proizvode.\nIzmeđu ostalog, Komisija poziva platforme da dobrovoljno preuzmu obaveze koje prevazilaze zakonske u području bezbednosti proizvoda.\nKoji proizvodi su najrizičniji?\n„Igračke” su u protekloj godini bile kategorija proizvoda za koju su se najčešće izdavala obaveštenja (29 odsto), a slede ih „motorna vozila” (20 odsto), a zatim „odeća, tekstil i modni artikli” (12 odsto).\nKad se radi o vrstama rizika, rizik o kom su se u 2017. najčešće izdavala obaveštenja su bile povrede (28 odsto), a zatim hemijski rizik (22 odsto).\nVećina opasnih proizvoda za koja su izdavana obaveštenja potiče iz trećih zemalja. Kina je najčešće navođena kao zemlja porekla, ali je broj upozorenja isti kao i 2016. (1.155, odnosno 53 odsto). Komisija nastavlja da sa kineskim vlastima sarađuje na rešavanju konkretnih slučajeva i sprovođenju mera kao što je razmena dobre prakse. Za opasne proizvode poreklom iz Evrope je izdato 413 obaveštenja (26 odsto).\nSistem brzog uzbunjivanja je važna alatka za nacionalna tela za zaštitu potrošača pri sprovođenju propisa EU o pravima potrošača. U cilju dodatnog unapređenja sprovođenja Komisija će u aprilu predstaviti „Nove pogodnosti za potrošače”, kojima nastoji da modernizuje postojeća pravila i poboljša zaštitu potrošača.\nKomisija nastavlja modernizaciju sistema brzog uzbunjivanja kako bi tela i preduzeća mogla da bolje zaštite potrošače od opasnih proizvoda.\nNaredni korak u nastojanjima da se modernizuje sistem je objavljivanje upozorenja na svim službenim jezicima EU.


Predsednik opštine Surdulica potpisao peticiju URS\nSURDULICA - Predsednik opštine Surdulica i član Socijalističke partije Srbije Novica Tončev potpisao je danas peticiju Ujedinjenih regiona Srbije za decentralizaciju, saopšteno je iz te stranke.\nTončev je šesnaesti gradonačelnik, odnosno predsednik opštine koji nije član URS, a koji je potpisnik ove peticije.\nPotpisivanju je prisustvovala i članica predsedništva URS-a Verica Kalanović koja je istakla važnost decentralizacije za sva mesta poput Surdulice, koja i pored svih prirodnih i privrednih potencijala spadaju u najsiromašnije i devastirane.\n''Ono što se nalazi na teritoriji opštine Surdulica treba da bude svojina opštine, a ljudi koji ovde žive i privređuju moraju da odlučuju o razvoju svog mesta i o trošenju sredstava koja se ovde stvaraju. To je upravo ono za šta se Ujedinjeni regioni zalažu'', kazala je Kalanovićeva.\nKalanovićeva je, takođe, izrazila zadovoljstvo zbog činjenice da je skoro pola miliona građana do sada potpisalo peticiju, jer inicijativa URS za izmenu i dopunu Zakona u Narodnoj skupštini predstavlja prvi korak ka suštinskoj decentralizaciji Srbije, navodi se u saopštenju.


Zebra Dots u KC Grad - Rock SvirkeRock Svirke\nZebra Dots u KC Grad\nSlovenačko-hrvatski sastav Zebra Dots održaće koncert sutra 30. januara u 19 sati u Kulturnom centru Grad. Ovim koncertom mladi energični bend predstaviće svoj prvi album koji sadrži 13 autorskih pesama.\nEnergičnu, fanki atmosferu koju ovaj bend stvara prilikom izvođenja svojih numera, beogradska publika će moći da oseti i kroz promociju njihovog novog spota. U sredu uveče u KC Grad-u, biće premijerno prikazan spot za pesmu „Walking on the chance“ koji su Zebra Dots snimali u Beogradu. Originalnost i vedrinu koju članovi benda prenose svojom muzikom preneli su i na platno, pa kroz jedinstven dramski prikaz šalju pozitivnu poruku svojoj publici. Glavni junak spota je dečak Feđa Miladinović koji kroz smeli poduhvat krađe muzičkih instrumenata ostvaruje poseban kontakt sa publikom i priča priču o želji i potrebi za muzikom. U spotu su prikazane i beogradske ulice, a posebna atrakcija je to što je to prvi spot iz ovog regiona koji je snimljen za Universal music, te će biti promovisan na svetskoj muzičkoj sceni.\nVeselim tonovima gruvi dens saunda pesma „Walking on a chance“ donosi nešto sasvim novo u Beograd. Tekst pesme govori o izazovu, smelom pokušaju ka napred, ne osvrćući se nikada nazad, hrabro koračajući i verujući samo u dobro. Razdraganost i poletnost sa istovremenom hrabrošću koja se oseti kroz reči…\n„That I won`t ever be the same“\n„Walking on a change, feeling no restraints, never looking back“\n…govore o snažnoj volji ovih muzičara da pozitivno utiču na svoju publiku. Zebra Dots su ovim odvažnim angažmanom dotakli onu tačku gde se svi pronalazimo, a to je zajednička potreba za inekcijom nade i svežeg entuzijazma za borbu i nove početke. I ono što je uvek ohrabrujuće čuti jeste i poruka njihove pesme – nije važno šta je bilo uvek postoji šansa za nešto novo. Ritmom svojih numera ovi muzičari podsećaju na fanki disko sastave poput Brand New Heavies, a njihov glavni vokal Koolade je već priznat na internacionalnom nivou.\nZadovoljni atmosferom sa snimanja koncerta, članovi benda obećavaju super provod u Grad-u i pozivaju svoju publiku da dođu i međusobno dele pozitivnu energiju. Na beogradskoj promociji će nas svojim dj-setom zagrejati i beogradski electropop sastav Inje.


Orban:Hrvatska u aprilu dobija datum završetka pregovora sa EU\nHrvatska će u aprilu dobiti datum završetka pristupnih pregovora s EU-om, izjavio je u utorak u Zagrebu mađarski premijer Viktor Orban, ističući da će iduća dva mjeseca biti ključna za dovršetak tog dugogodišnjeg procesa.\n"Mart bi trebao biti mjesec uspjeha, a u aprilu bi trebali dobiti datum završetka pregovora. Ako to ne učinimo sad, pristupanje će se prolongirati", rekao je Orban na konferenciji za novinare nakon sastanka s premijerkom Jadrankom Kosor.\nUpitan na koliko bi se pregovori, koji su počeli u oktobru 2005., u tome slučaju mogli prolongirati, Orban je odgovorio: "Nema potrebe prognozirati, pošto ćemo imati datum u aprilu".\nPremijerka Kosor je rekla da je ohrabrena sastankom s Orbanom, premijerom zemlje koja predsjeda EU-om do kraja juna, te je izrazila uvjerenje da će sav posao završiti na vrijeme, osobito onaj vezan uz poglavlja Pravosuđe i temeljna prava i Tržišno natjecanje .\nNajavila je da će vlada do kraja sedmice poslati Evropskoj komisiji (EK) izvještaj vezan uz sva mjerila u poglavlju Pravosuđe , a očekuje i pozitivno mišljenje EK-a o planu restrukturiranja brodogradilišta.\n"Cilj je završiti pregovore do kraja mađarskog predsjedavanja. To je istorijski, strateški i simboličan cilj koji želimo ostvariti u godini obilježavanja 20. obljetnice nezavisnosti", istaknula je Kosor.


NovaEnergija.net » Nacionalni program za suzbijanje sive ekonomije Nacionalni program za suzbijanje sive ekonomije – NovaEnergija.net\nHome Tags Posts tagged with "Nacionalni program za suzbijanje sive ekonomije"\nKupovina preko Fejsbuka i Instagrama od neregistrovanih prodavaca mogla bi uskoro da postane izuzetak, umesto pravilo.\n„Imala sam dobra iskustva do sada, dobijala sam ono što sam tražila, samo je sve to kineska roba – a prodaju je za tri puta veće pare, nego da ih naručujem sa kineskog sajta”, kaže Beograđanka Jovana Rajić koja često naručuje stvari preko društvenih mreža.\nVlada Srbije usvojila je početkom aprila Nacionalni program za suzbijanje sive ekonomije i prateći Akcioni plan za period od 2019. do 2020. godine. Između ostalog, ideja države je da pod lupu stavi svaku vrstu prodaje preko društvenih mreža, ali i uopšte na internetu, gde robu i usluge nude neregistrovani trgovci.\nTakvom kupovinom građani ne samo da učestvuju u sivoj ekonomiji, već se i odriču potrošačkih prava. Upravo zbog poštovanja Zakona o zaštiti potrošača država je i odlučila da „uredi ovu oblast”, kažu za BBC na srpskom u Sektoru tržišne inspekcije Ministarstva trgovine. „Radi se o kupovini robe ili usluga putem zaključenja ugovora na daljinu. Trgovac je dužan da ispuni propisane zakonske zahteve – pre svega potrebno je da ima svojstvo trgovca, odnosno da bude registrovan.”\nPIB i adresa: lek protiv prevaranata\nRegistrovani trgovci na internet stranicama i društvenim mrežama ostavljaju poslovne podatke o svojoj delatnosti – poslovno ime, adresu, telefon, poreski identifikacioni broj (PIB), kao i obrazac za odustajanje od ugovora zaključenog na daljinu – odnosno bez dolaska u prodavnicu.\nJovana Rajić ne obraća pažnju prilikom kupovine na PIB ili adresu, ali navodi da može da prepozna ko su ozbiljni prodavci. „Kada stranica ima dosta pratilaca i dobre ocene kupaca – sa njima nema problema. Nažalost, ima dosta prevaranata koji prodaju na primer naočare i govore kako su original, a u stvari jeftina kopija”. Ona zato češće naručuje iz inostranstva, ali ni tu nije potpuno pošteđena neprijatnosti. „Tu sam zadovoljna brzinom kojom mi stigne roba, ali ne uvek i kvalitetom – često se desi da nije isti proizvod kao na slici”.\nTaj rizik – hoće li biti isti kao na slici – kupci preuzimaju na sebe kada preko društvenih mreža kupuju od fizičkih lica, kažu u tržišnoj inspekciji. „Kada se propisani podaci o prodavcu ne nalaze na internet stranici ili na profilu, već postoji samo mogućnost da se roba naruči preko broja mobilnog telefona, potrošač treba da posumnja da se radi o nelegalnoj prodaji.”\nKažu da je za potrošače važno da kupuju od registrovanih prodavaca, jer tada imaju pravo da odustanu od onlajn kupovine – bez navođenja razloga za to – u roku od 14 dana od prijema robe. A u slučaju da roba ne odgovara onome što je potrošač naručio rok za reklamaciju je dve godine.\nZlatko Maksimović, vlasnik firme Realno iz Zrenjanina, koja se bavi proizvodnjom i onlajn prodajom majica, kaže da im ovakve najave mnogo znače, jer je u njihovoj branši teško naći registrovane prodavce. „Skoro svi koji prodaju majice onlajn ne postoje ni u kakvim sistemu, uglavnom to nije ni sajt, već profil na Instagramu ili Fejsbuku”, ističe Maksimović i objašnjava da njima internet služi samo kao izlog. „Da smo neregistrovani verovatno bismo imali 2.000 ili 3.000 evra više.”\nObim sive ekonomije u evropskim zemljama\n– 0-15 Švajcarska, Austrija, Holandija, Velika Britanija i Francuska\n– 10-15 Irska, Nemačka, Danska, Finska, Norveška, Švedska, Slovačka\n– 15-20 Belgija, Češka, Portugal, Španija\n– 20-25 Italija, Mađarska, Slovenija, Poljska, Grčka\n– 25-30 Letonija, Turska, Hrvatska, Estonija, Litvanija, Rumunija, Srbija\n– 30+ Bugarska\n*Izvor: Evropska komisija i FREN (2013), preuzeto sa sajta Vladinog Koordinacionog tela za suzbijanje sive ekonomije\nOvako svakog meseca, kaže, plaćaju poreze i doprinose za šest zaposlenih, kiriju za lokal, kao i brojne druge dažbine državi. „Devedeset odsto naše konkurencije nema te troškove i mogu da daju mnogo bolje cene”. Ipak, ne bi se menjao sa neregistrovanim kolegama. „Postoji rizik da nas inspekcija kazni, ali ne mogu da nam kao njima zaplene svu robu – to je mnogo veći rizik”, ističe Maksimović.\nGoran Papović, predsednik Nacionalne organizacije potrošača Srbije, kaže da su podaci o trgovcu neophodni prilikom svake kupovine preko društvenih mreža – jer je tu 90 odsto prodavaca neregistrovano. „Ako sve ovo ne znate o trgovcu – kupujete mačku u džaku, tako se zove i akcija koju smo pokrenuli. Umesto naručenih cipela mogu vam stići cigle ili krpe i nema vam pomoći.”\nKoje su kazne propisane?\nNeregistrovanim trgovcima se trajno oduzima roba, zabranjuje dalji rad i nalaže upis u registar Agencije za privredne registre, navode iz tržišne inspekcije. Podnosi se zahtev za pokretanje prekršajnog postupka za koji je propisana kazna od 50.000 do 500.000 dinara za fizičko lice.\n„Država može lako da stane na put takvoj prodaji, jer mogu da presretnu bilo koju kurirsku službu i da provere sve pakete koje šalju fizička lica. To se lepo vidi – da li je poslao pojedinac imenom i prezimenom ili firma sa propratnom dokumentacijom. Za pronalaženje neregistrovanih treba im samo telefon i da na Instagramu ili Fejsbuku ukucaju reč „majice” ili „patike” videće da od prvih 100 – 95 nema naznačen PIB”, predlaže Maksimović. „Pitanje je koliko je država sad ozbiljna u nameri da tome stane na put.”\nAna Jović, savetnica ministra finansija, pak, smatra da je neophodno najpre doneti zakon o poštanskim uslugama koji bi uveo identifikaciju pošiljaoca i primaoca na osnovu ličnih dokumenata. Ona je za RTS istakla da je to prvi korak, a da tek onda sledi „skeniranje društvenih mreža i platformi da se vidi ko su ti neregistrovani subjekti”. „Sada vi možete da primite pošiljku bez uvida u lični dokument”, rekla je Jović i dodala da je za tu meru odgovoran MUP, kao i BIA u saradnji sa Poreskom upravom i Tržišnom inspekcijom i Tužilaštvom za visokotehnološki kriminal.\nKada je o gubicima od nelegalne trgovine na internetu reč tržišna inspekcija takve podatke nema. Prema Papovićevim procenama, država godišnje zbog trgovine među fizičkim licima na internetu izgubi stotine miliona evra, dok ukupno zbog sive ekonomije gubi više od milijardu evra. Podaci NALED-a, međutim, pokazuju da je obim ukupne sive ekonomije u Srbiji bio na nižem nivou nego pet godina pre toga.\nNove mere protiv nelegalne trgovine na internetu was last modified: April 17th, 2019 by Ivana Karanović


Međutim, ono što je mnoge šokiralo jeste kojom brzinom se proširila ova lažna vest, koja je veoma potresla porodicu Stojković. Naime, na Jutjubu i lažnom profilu sa imenom ovogodišnje "Zvezde Granda" Armina Dedića je osvanuo video u kojem se navodi da je Bosanac umro, ali da je uzrok smrti nepoznat. Šta je Armin rekao o tome, pročitajte OVDE.\nUbrzo potom, oglasila se i njegova ćerka, Aleksandra Stojković Džidža, koja je napisala da je ovo apsolutna laž, te da svi koji su u mogućnosti prijave lažan profil.\nPodsetimo, ovo nije prvi put da vest o nečijoj smrti bude plasirana putem interneta. Svojevremeno su lažni profili zarad popularnosti "sahranjivali" Acu Lukasa, ali i Cecu Ražnatović, koja je navodno tada poginula u saobraćajnoj nesreći.\nVIDEO: RAZOTKRIO JE KOLEGA Jelena Karleuša laže da je vegan?


Saopštenje: Opštine krše Zakon o javnim nabavkama – Institut alternativa\nInstitut alternativa » Odgovorne javne finansije » Saopštenje: Opštine krše Zakon o javnim nabavkama\nObjavljeno 05. 05. 2014. 07. 02. 2018.\nSaopštenje: Opštine krše Zakon o javnim nabavkama\nIako Zakon o javnim nabavkama određuje da ukupna godišnja vrijednost nabavki ostvarenih neposrednim sporazumom, tj. direktnim dogovorom između naručioca i ponuđača, ne smije prelaziti 10% izvršenog budžeta za javne nabavke, sedam lokalnih samouprava je u 2013. godini prekoračilo ovaj limit kršeći na taj način član 30 ovog Zakona.\nUvidom u izvještaje o javnim nabavkama u 2013. godini može se utvrditi da su opštine Andrijevica, Budva, Cetinje, Danilovgrad, Kotor, Mojkovac i Žabljak prekršile zakonsko ograničenje o upotrebi neposrednog sporazuma. Opštine Bijelo Polje, Nikšić i Podgorica nisu omogućile Institutu alternativa uvid u izvještaje o prošlogodišnjim javnim nabavkama na osnovu zahtjeva za slobodan pristup informacijama.\nProcenat korišćenja direktne pogodbe o uslovima javne nabavke između ponuđača i naručioca u 2013. godini je bio najviši u Opštini Andrijevica i iznosio je 43,39%, a slijede Mojkovac sa 42,63%, Danilovgrad 33,11%, Budva sa 24,3%, Žabljak 15,43%, Kotor 10,67% i Cetinje 10,28%. Opština Plav je u 2013. godini sve javne nabavke u vrijednosti od 23180 eura ostvarila na osnovu neposrednog sporazuma i to zbog toga što su, kako se navodi u dopuni izvještaja o javnim nabavkama ove opštine, sredstva za kapitalni budžet usmjerena na plaćanje dospjelih obaveza po osnovu kreditnih zaduženja.\nNeposredni sporazum je najmanje transparentan postupak javne nabavke čiju bi upotrebu trebalo Zakonom ograničiti isključivo u izuzetnim prilikama, uz obavezno obrazloženje korišćenja i objavljivanje zaključenih ugovora na portalu javnih nabavki.\nOpštine su kršile i član 118 Zakona o javnim nabavkama koji obavezuje naručioce da do 28. februara tekuće dostave Upravi za javne nabavke izvještaje o sprovedenim nabavkama u prethodnoj godini. Tako su opštine Berane, Danilovgrad i Žabljak izvještaj o nabavkama u prošloj godini Upravi dostavile sa zakašnjenjem.


Njemačka po prvi put dobila ljevičarskog premijera - Muski Portal\nNjemačka po prvi put dobila ljevičarskog premijera\nNjemačka je danas po prvi put dobila ljevičarskog premijera u jednoj od nekoliko pokrajine te evropske zemlje, javlja Anadolu Agency (AA). Naime, na izborima za federalni parlament Thuringena, član ljevičarske partije Bodo Ramelow izabran je za premijera pokrajine Thuringena. Tokom glasanja u federalnom parlamentu Ramelow je od 91 osvojio 45 glasova, što mu nije bilo dovoljno za direktan izbor u prvom krugu. U drugom krugu je ipak od 90 glasova osvojio 46, čime je izabran na poziciju premijera pokrajine.\nRamelow je tako postao prvi premijer iz reda ljevičarske partije u Njemačkoj. On je nakon izbora na ovu dužnost kazao da će surađivati s opozicijom kako bi zajedno rješavali probleme. “Želim surađivati s opozicijom u okrilju povjerenja i dijaloga”, rekao je novoizabrani premijer. On je dodao da će naporno i odgovorno obavljati novu dužnost kako bi se njemački građani mnogo više zainteresirali za politiku.\nRelated ItemsASA grupacijaInterizborimačkaNjemačkaOlimpijske igrePremijeraremiRimrssan\nNovi blog britanskog ambasadora: Novinarstvo u BiH može biti opasan posao


Ovako će Federacija BiH potrošiti 2,7 miliona KM kroz nekoliko projeka… – Klik Jajce\nOvako će Federacija BiH potrošiti 2,7 miliona KM kroz nekoliko projeka...\nJavni pozivi vezani za tri odluke o programima utroška ukupno 2,7 miliona KM iz ovogodišnjeg Budžeta Federacije BiH odobrenih Federalnom ministarstvu prostornog uređenja bit će uskoro objavljeni.\nSredstava će biti raspodijeljena za programe i projekte u skadu sa općim i posebnim kriterijima, saopćeno je iz Vlade Federacije BiH.\nZa sanaciju šteta nastalih usljed poplava i klizišta i za utopljavanje zgrada s ciljem uštede energije planirano po 1,3 miliona KM, dok je za zaštitu nacionalnih spomenika određeno 100.000 KM.\n“Ova raspodjela sredstava je nastavak aktivnosti iz proteklih godina. Federalno ministarstvo prostornog uređenja je zadovoljno dosadašnjim rezultatima i svake godine imamo sve veći broj onih koji se prijavljuju na javne pozive. Sve radimo transparnetno i javno, što prate i redovita izvješća o utrošku sredstava”, kaže federalni ministar prostornog uređenja Josip Martić.\nU posljednjih pet godina su Vlada FBiH i nadležno ministarstvo za ove namjene raspodijelili ukupno 11.839.000 KM. Konkretno, za projekte i programe sanacija šteta od klizišta i poplava 6.350.000 KM, zaštitu nacionalnih spomenika 604.000 KM i 4.885.000 KM za utopljavanje objekata.\nZa sanaciju šteta nastalih usljed poplava i klizišta 1,1 milion će biti raspodijeljen kroz jedanaest odabranih programa/projekata u pojedinačnim iznosima od 100.000 KM, dok će 200.000 KM bit interventna sredstva kojima raspolaže federalni ministar prostornog uredenja, na osnovu podnesenih zahtjeva sa razrađenim programima/projektima i finansijskim planovima, u skladu sa zadanom svrhom programa/projekata i kriterijima hitnosti, nepredvidenosti i specifičnosti programa/projekata.\nInterventna sredstva će bit dodijeljena po zahtjevima kantonalnih i lokalnih zajednica koje će nadležne službe ili stručne komisije dostaviti na konačnu odluku Federalnom ministru prostornog uredenja.\n“Poštujući veliki broj zahtjeva lokalnih zajednica za finansiranjem projekata sanacije šteta nastalih usljed poplava i klizišta, realizacijom projekata koji se finansiraju ovom odlukom bit će povećana otpornost lokalnih zajednica u Federaciji BiH smanjenjem rizika od klizišta, što doprinosi sigurnosti stanovništva i infrastrukture”, pojašnjavaju iz nadležnog ministarstva.\nPodsjetimo da su poplave u maju 2014. godine aktivirale više od 3.000 klizišta, uzrokujući štete na više od 2.000 stambenih jedinica.\nZainteresovani za sredsva iz ove odluke, pored općih, morat će zadovoljiti i posebne kriterije, među kojim su broj i namjena ugroženih objekata i infrastrukture, doprinos projekata većoj sigurnosti stanovništva, stambenih objekata i infrastrukture…\nČetiri projekta za zaštitu nacionalnih spomenika izabrana javnim pozivom bit će finansirana sa po 20.000 KM, a isti iznos je predviđen za interventna sredstva.\nJedan od općih uslova za prijavu na ovaj javni oglas je da je riječ o nacionalnom spomeniku koji je Odlukom Komisije za zaštitu nacionalnih spomenika u BiH proglašen nacionalnim spomenikom BiH, ili da je na Privremenoj listi nacionalnih spomenika. Posebni kriteriji, između ostalog, prednsost daju nacionalnim spomenicima s većim postotkom oštećenja, 50 ili više posto, kao i onim s većim postotkom izvršenja radova.\nKad je u pitanju raspodjela 1,3 miliona KM za utopljavanje zgrada, Vlada FBiH je dala saglasnost Federalnom ministarstvu prostornog uredenja da 50.000 KM udruži sa sredstvima Caritasa Švicarske za realizaciju projekta “Educiranje učenika i nastavnika o energetskoj efikasnosti i obnovljivim izvorima energije i zaštiti okoliša, te ugradnja sistema koji koriste OIE u školskim objektima u FBiH”. Tako će javni poziv bit obavljen za 22 projekta u vrijednosti od po 50.000 KM, a preostalih 150.000 KM predstavlja interventna sredstva.\nPredmet ovog javnog poziva bit će programi/projekti koji se odnose na javne objekte/zgrade, a opći kriteriji, između ostalog, propisuju i uredno ispunjavanje obaveze plaćanja poreza i doprinosa.\nSvi korisninci će u roku od 15 dana od završetka programa/projekta dostavljati izjave o namjenskom utrošku sredstava, a ukoliko u ovoj godini ne utroše sva odobrena sredstva, dužni su dostaviti izvještaj o utrošku dijela sredstava i kopiju izvadka iz banke kojom se potvrđuje da preostala sredstva nisu utrošena i to do 30.6. naredne godine.\nObjava Ovako će Federacija BiH potrošiti 2,7 miliona KM kroz nekoliko projekata pojavila se prvi puta na Jajce Online.\nRelated Topics:BiHćefeaturedFederacijaJajce OnlinekrozmilionanekolikoOvakopotrošitiprojeka\nČetiri vjerska poglavara u Sarajevu se zajedno pomolila za sve žrtve r…


Агенција за привредне регистре | Automatizovano izdavanje podataka (veb-servis)\nAutomatizovano praćenje promena i preuzimanja podataka iz statusnih registara APR-a realizovano je u obliku veb-servisa za praćenje promena i preuzimanje podataka iz registara Agencije za privredne registre koji godinama uspešno koristi veliki broj korisnika – državni organi, bez naknade, a bankarski sektor i drugi privredni subjekti, uz plaćanje propisane naknade.\nVeb-servisom su obuhvaćeni svi javno dostupni podaci u statusnim registrima APR-a (privredna društva, preduzetnici, udruženja, sportska udruženja, zadužbine i fondacije, stečajne mase), dok podaci iz Registra finansijskih izveštaja i drugih registara APR-a još nisu raspoloživi na ovaj način.\nVeb-servis ima dve osnovne metode – jedna omogućava praćenje svih promena u zadatom vremenskom periodu (u praksi najčešće na dnevnom nivou), a druga omogućava preuzimanje odabranih grupa podataka za određeni matični broj. Posebna pogodnost je mogućnost povoljne nabavke Inicijalnog seta podataka, na osnovu kog korisnik može svoju bazu podataka o korisnicima i partnerima potpuno uskladiti sa statusnim registrima APR-a.\nKorisnicima su trajno na raspolaganju testno i produkciono okruženje ovog veb-servisa.\nNaknada za korišćenje veb-servisa obračunava se na kraju svakog meseca, pod uslovima propisanim Odlukom o naknadama za poslove registracije i druge usluge koje pruža APR, na koju je saglasnost dala Vlada Republike Srbije.\nKorišćenje veb-servisa se obavezno reguliše potpisivanjem tipskog Ugovora o preuzimanju podataka putem veb-servisa.\nDetaljnije informacije o ovom veb-servisu i uslovima njegovog korišćenja možete dobiti upućivanjem mejla Odeljenju za isporuke podataka APR-a, na adresu: apr-podaci@apr.gov.rs.


The Cyclist Conspiracy + Crno dete u KC Grad - SlovoPres\nThe Cyclist Conspiracy + Crno dete u KC Grad\nSlovoPres 31/08/2021 The Cyclist Conspiracy + Crno dete u KC Grad2021-08-31T07:33:21+01:00 Vesti Nema komentara\nU četvrtak, 2. septembra, u 21 čas, po ceni od 400 dinara, u KC Grad nastupaju The Cyclist Conspiracy + Crno dete\nPosle skoro dve godine bendovi Crno dete i The Cyclist Conspiracy ponovo će nastupiti zajedno, ovog puta u KC Grad, u četvrtak, 2. septembra.\nCrno dete je turbo-rok-pank džez trio iz Beograda. Njihova muzika je spoj slobodne improvizacije i komponovanih pesama (i instrumentala), baziranih na tradiciji nojza i psihodeličnog roka, uz elemente surfa, panka i džeza, a sve začinjeno bliskoistočnim i balkanskim ornamentima.\nThe (Anti) world orkestar Cyclist Conspiracy je sedmočlani sastav iz Beograda. Svojevremeno začet kao neformalni projekat u okviru sada već nepostojećeg Društva za razvoj alhemijskih studija „Vasko Popa”, danas je dugosvirajuća trupa koja u sebi spaja muzičke uticaje iz najrazličitijih delova sveta, trudeći se da izbegne površni, novodobni eklekticizam i da kreativnu energiju usmerava ka sintezi pretpostavljenih elemenata.\nPočetak koncerta je najavljen za 21 čas, a karte se mogu nabaviti na dan koncerta po ceni od 400 dinara.\nSve o događaju pročitajte ovde.\nCrno dete, The Cyclist Conspiracy\n« Ivica dana – Taiki Sakpisit (MIFF Play)\nGladni Naučnici objavili carpool video-spot za pesmu „Suočen” »


Tinjajući spor se rasplamsao: Ribari potapaju do dna loše odnose - BIGportal.ba\n28 Oktobra, 2021 28 Oktobra, 2021 035\nFrancuska je najavila da će od sledeće sedmice zabraniti britanskim ribarskim brodovima ulaz u određene francuske luke.\nBritanski brodovi neće moći u francuske luke ako se ne postigne dogovor s Velikom Britanijom u sporu o dozvolama za ribolov.\nTakođe, Francuska je sugerisala da postoji mogućnost ograničenja isporuke energije i za Kanalska ostrva, koja su deo britanske teritorije.\nTinjajući spor između Londona i Pariza o pravu na ribolov nakon Bregzita rasplamsao se u sredu, a Francuska je zapretila prekidima trgovine od 2. novembra ako njenim brodovima ne bude odobren pristup britanskim vodama.\nMere usmerene na britanski izvoz ribe uključivale bi “sistematske carinske i sanitarne kontrole proizvoda koji se unose u Francusku i zabranu iskrcavanja morskih plodova”, rekao je novinarima portparol francuske vlade Gabriel Atal.\nMinistar za Evropu Klement Beune kaže da bi dodatne provere mogle biti proširene i na “ostalu robu” pojačavanjem procedura i kontrola u poređenju sa sadašnjom praksom.\nNajnovije prepirke između suseda izazvala su pravila o licenciranju ribarskih brodova EU, koji žele da love u vodama oko Velike Britanije nakon Bregzita.\nFrancuska je ljuta zbog odbijanja njenih brodova od Britanije i samoupravnih Kanalskih ostrva Džerzi i Gurnezi, koja zavise od Londona u odbrani i spoljnim poslovima.\nIako bi ciljane mere za sektor ribarstva štetile britanskom izvozu, šire carinske kontrole imaju potencijal da ozbiljno uspore trgovinu s Ujedinjenim Kraljevstvom.\nBritanski ribari, koji većinu svojih proizvoda izvoze u EU, u velikoj meri zavise od francuskih lukam kao svojevrsnoj kapiji na kontinent.\n“Francuska neće dozvoliti Britaniji da ‘obriše cipele’ o sporazumu o Bregzitu”, dodao je Atal.\nProblem u vezi s ribarskim brodovima je poslednji u nizu nesuglasica koje su diplomatske odnose srušile na najnižu tačku u poslednjih nekoliko decenija.\nPored tenzija u vezi s migracijama, Pariz je bio ogorčen od septembra nakon što je Velika Britanija učestvovala u sklapanju sporazuma o snabdevanju Australije američkom tehnologijom nuklearnih podmornica, što je dovelo do toga da Australija raskine veliki posao s Francuskom za konvencionalne podmornice.


"Očuvana je makroekonomska i finansijska stabilnost, povećana je ekonomska, investiciona i spoljnotrgovinska aktivnost, a učešće javnog duga u BDP-u je dodatno smanjeno", rekla je Tabaković na predstavljanju izveštaja o inflaciji u Beogradu.\nSa mišljenjem guvernerke slažu se Međunarodni monetarni fond (MMF) i Svetska banka, koji takođe prognoziraju rast od 3,5 odsto za tekuću godinu.\nMeđutim, ovo se kosi sa prognozom Evropske komisije objavljenom početka maja, mišljenju stručnjaka, kao i pojedinih banaka.\nEvropska komisija prognozirala je da će privredni rast Srbije usporiti u odnosu na 2018. godinu, i iznositi 3,1 odsto u 2019. godini.\nProcena EK slična je prognozi Erste Grupe, objavljenoj 9. maja, prema kojoj će ovogodišnji BDP iznositi tri odsto.\n"Očekujemo da će doprinos neto izvoza biti negativniji zbog fokusa na uvoz u većini sektora usled faze aktuelnog investicionog i potrošačkog ciklusa, dok bi na izvoz mogao da u određenoj meri negativno utiče očekivani sporiji rast ključnih trgovinskih partnera i nerešeno pitanje kosovskih taksi", navodi se u analizi Erste Grupe.\nSa ovakvim procenama slažu se i stručnjaci. Predsednik Fiskalnog saveta u Srbiji Pavle Petrović izjavio je da je trend privrednog rasta u Srbiji tri odsto.\nProfesor na Ekonomskom fakultetu u Beogradu Milojko Arsić takođe ocenjuje da će rast na kraju godine iznositi oko tri odsto.\n"Ovo nije iznenađenje jer su nastavljena, doduše i pojačana loša kretanja koja traju od polovine prošle godine. Ona su posledica kombinacije loših spoljnih okolnosti i problema na unutrašnjem planu", rekao je Arsić.\nSNIŽENE PROGNOZE ZBOG KORONAVIRUSA Analitičari režu procene rasta kineskog BDP


Petković: Posle katastrofalnih poteza Tadić glumi junaka\nIzvor: RTS, 31.Avg.2019, 18:44\nČlan Glavnog odbora SNS-a Petar Petković rekao je da je predsednik Socijaldemokratske stranke i bivši predsednik Srbije Boris Tadić posle svih katastrofalnih poteza koje je njegova administracija povukla u međunarodnoj areni kada je reč o Kosovu i Metohiji, "u svom filmu rešio da igra ulogu velikog nacionalnog junaka".\n>> Pročitaj celu vest na sajtu RTS << Boris Tadić danas živi, kako je i sam predvideo, u "nekom drugom filmu", ali taj film je očito fantazija ili naučna fantastika, "a film u kojem je Srbija živela dok je on bio na vlasti bio je horor", ocenio je Petar Petković povodom Tadićeve izjave o KiM.\nPetković podseća Tadića da je po njegovom nalogu dijalog o Kosovu i Metohiji izmešten iz Ujedinjenih nacija na teren Evropske unije, da je doveden Euleks, da smo od Međunarodnog suda pravde na njegovo pitanje dobili odgovor kojim je potvrđena legalnost jednostrano proglašene nezavisnosti Kosova.\n"Takođe, u Tadićevo vreme je uspostavljena faktička granica između Srba u Raški i Srba u Leposaviću, tako da ovde, bojim se, nemamo čak ni posla sa slučajem selektivnog pamćenja, već sa potpunom amnezijom", ukazao je Petković.\nKako je saopšteno, Tadićeve crvene linije bile su "fraza za razmetanje" pred domaćom javnošću, a u praksi je u svakoj prilici i na svakom koraku pravio ustupke u zamenu za inostranu podršku njegovom režimu, a usput je sa svojom "kleptomanskom kamarilom" uspeo i da Srbiju dovede na ivicu bankrota.\n"Jedina stvar koju nam je Tadić ostavio, i kada je reč o Kosovu i Metohiji i kada je reč o ekonomiji, bila je Srbija na kolenima, međutim ni Srbija ni Srpska napredna stranka na klečanje nisu navikli i uspeli smo da napornim radom i državno-odgovornom politikom našu zemlju ponovo uspravimo", ocenio je Petković.\nPrema njegovim rečima, Srbi na Kosovu i Metohiji i njihova čvrsta i gotovo jednoglasna podrška predsedniku Aleksandru Vučiću i njegovoj politici jesu najrečitija potvrda uspešnosti naše politike, a "Tadić može da nastavi da se samozavarava u svom filmu, ako mu već nisu bili dovoljno otrežnjujući zvižduci njegovih nekadašnjih birača u centru Beograda".\nIzvor: RTV Pink, 31.Avg.2019\nČlan Glavnog odbora SNS Petar Petković rekao je danas da je predsednik Socijaldemokratske stranke i bivši predsednik Srbije Boris Tadić posle svih katastrofalnih poteza koje je njegova administracija povukla u međunarodnoj areni kada je reč o Kosovu i Metohiji, "u svom filmu rešio da igra ulogu...\n22:34: "REKLI SU JOJ DA DOBRO RAZMISLI" Amela Šabanović se čak pet pu...\n22:32: SP 2022 - Katar smešta navijače u "plutajuće hotele"\n22:32: PLS - Slavlje Kragujevčana u Smederevu, Vranjanci najubedljiviji\n22:31: Joksimovićeva za RTS: Francuski dokument se ne odnosi na Srbiju\n22:31: GDE JE UTROŠEN MILION ZA BIHAĆKU BOLNICU Havić: Imam problem k...\n22:31: Gradjani zagrljajem brane park u Surgutu


Izložba fotografija "Priča o ženi" i u onlajn formatu\nIzložba fotografija „Priča o ženi“ i u onlajn formatu\nTanjug 2. marta 2021. 15:09\nBEOGRAD – Virtuelna izložba „Priča o ženi“, koja prikazuje 33 migrantkinje iz Prihvatnog centra u Vranju sa krunama od cveća, od danas je dostupna i onlajn.\nKako je saopštio Komesarijat za izbeglice, izložba se nalazi na adresi .\nFotografije obuhvaćene tom izložbom nastale su u radionicama tokom aprila i maja prošle godine i vanrednog stanja.\nPrema rečima autorke izložbe Milice Anđelković Jovanović iz mobilnog tima Međunarodne organizacije za migracije, bio je to beg od stvarnosti za 80 žena i devojčica iz Avganistana, Irana, Iraka i Sirije.\n„Nije to bilo samo pravljenje venčića, već istinski užitak za sve učesnice, a rezultati se vide na fotografijama. Bio je ovo način da žene i devojčice kreativno provedu vreme u dvorištu Centra, i međusobno se osnaže u periodu dodatne neizvesnosti i izolacije“, rekla je Anđelković Jovanovićeva.\nKao rezultat, dodaje, krune od cveća su zajedno sa učesnicama zabeležene na fotografijama, od kojih je njih 33 zajednički izabrano za izložbu.\nFotografije su prikaz lepote, snage i nade žena uprkos svim izazovima.\nUsled pandemije, izložba svoju premijeru ima u virtuelnom formatu.\nFotografije su podeljene u tri celine i praćene su pričom.\nTu seriju radionica i izložbu organizovala je Međunarodna organizacija za migracije (IOM) u saradnji sa Komesarijatom za izbeglice i migracije, i to u okviru Podrške EU upravljanju migracijama u Srbiji.\nJagoš Marković: „Divlje meso“ govori o kraju postojećeg sveta\nNova drama „Da krenemo ispočetka“ 10. juna u Madlenianumu\nManifestacija „Dečje beogradsko proleće 2021' 24.…


MyCity » Hosting i domeni » Možda i tvoje ime može biti sufiks domena\nPoslao: 21 Jun 2011 17:46\nOrganizcija zadužena za upravljanje internet domenima odobrila je upotrebu novih sufiksa domena čime će moći da budu obuhvaćene i privatne kompanije, što je ocenjeno kao početak nove faze za Internet.\nUmesto da se završavaju sa .com, .org ili .net, internetske adrese bi mogle ubuduće da se završavaju skoro s bilo kojom reči ili da budu na bilo kom jeziku.\nPoslao: 21 Jun 2011 17:56\nZnaci moze i .mcrule\nPoslao: 21 Jun 2011 17:59\n2Ovo se svidja korisnicima: zeljko f, Verbatim1997\nMeni se ovo ne svidja, licno mislim da bi ovo trebalo da ostane na standardu.\nPoslao: 21 Jun 2011 19:23\nPa s'obzirom da je cena 185000 dolara, cisto sumnjam da ce biti nesto preterano mnogo tih nastavaka.\nA dobro je za velike firme koje imaju svoje predstavnike sirom sveta....\nSlazem se sa Nikolom, jako dobro za velike firme i pametno je sto su ovo uveli. Ali opet ko zna mozda u buducnosti bude to puno pristupacnije i jeftinije.\nPoslao: 21 Jun 2011 21:45\nspremajte pare da skupimo za www.mycity\nPoslao: 22 Jun 2011 01:07\nVec mi smrdi na .microsoft .windows i sl\nKorisnici trenutno na forumu: _Sale, A.R.Chafee.Jr., Cufo, Duh sa sekirom, Helket, ikan, krlebgd77, LUDI, Markoni29, mercedesamg, Mirage 2000N, Misirac, moldway, nuke92, RandomUser, rovac, ruso, Sirius, Username1000, Vlada1389, vlvl, zixmix, Zmaj001


NASA: Prva letelica koja je dotakla Sunce | PC Press\n22. decembar 2021. Milan Živković\nJedna sonda agencije NASA postala je prva koja je „dotakla“ Sunce, a da je to nije dokrajčilo. U pitanju je Parker Solar, koja je stigla do spoljašnjeg sloja Sunčeve atmosfere (korona).\nSonda se tako našla na više od 10 miliona kilometara od površine Sunca, što je najmanja razdaljina na kojoj se našlo neko telo sa Zemlje. Instrumenti koji mogu da izdrže ogromne temperature, a da se ne istope, su prava mala revolucija. Sonda je u Sunčevu koronu ušla tri puta krajem aprila, a jednom se tamo zadržala čak pet sati. Instrumenti su se toliko usijali da su poprimili narandžastu boju, ali se s merenjima nastavilo uprkos tome.\nMisija je lansirana još 2018. godine, a cilj joj je da odgonetne kako Sunce „radi“, posebno spoljašnji sloj atmosfere po imenu korona. To bi trebalo da pomogne u razumevanju solarnih vetrova koji utiču i na život na Zemlji, ali i na bezbednost kosmičkih letelica, satelita i astronauta.\nNaučnici za sada ne znaju kako da „predvide“ vremenske uslove u svemiru (koji utiču na telekomunikacione i GPS sisteme, te mnogo toga drugog) , a to bi moglo da se promeni zahvaljujući misijama kao što je ova u kojoj učestvuje hrabra Parker sonda.\nTagovi: kosmos, NASA, sunce\n← Dark Web i nova prodajna mesta\nOracle kupuje kompaniju Cerner →


Marriott International, najveći svetski hotelski lanac, najavio je početkom ovog meseca predstavljanje softvera za prepoznavanje lica prilikom prijave u hotelu, a u partnerstvu sa kineskim tehnološkim gigantom, kompanijom Alibaba Group. Novi automati na dve kineske Marriott lokacije moći će da skeniraju i identifikuju lica gostiju, povuku njihove rezervacije i čekiraju ih bez ikakve ljudske pomoći.\nKineski potrošači oberučke prihvataju tehnološka rešenja koja im olakšavaju život. Naš kineski Marriott tim je radio sa Alibabom oko šest meseci na implementaciji ovog tehničkog rešenja, rekla je Peggy Fang Roe, direktor prodaje i marketinga azijsko-pacifičkog sektora Marriotta.\nMarriott i Alibaba tvrde da će nova tehnologija smanjiti vreme prijave gostiju sa tri na minut, znatno doprinoseći tradicionalnom iskustvu čekiranja u Kini, koje obično podrazumeva, prema rečima Fang Roe, duge redove. Tehnologija će biti testirana najpre na hotelskim lokacijama u Hangzhou i Sanya, pre nego što je uvedu globalno, na osnovu povratnih informacija sa ova dva pilot mesta.\nKao što to rade neke aviokompanije, gosti ovih hotela će se čekirati digitalno, pokazujući ID dokument, čekajući da mašina registruje sliku, potpiše ugovor o usluzi i unese njihove osnovne podatke. Zatim će Alibabin softver za prepoznavanje lica da verifikuje identitet i dodeli ključ sobe gostu.\nInače, Ipsos-ovo globalno istraživanje pokazuje da je 60% kineskih potrošača prihvata tehnologiju prepoznavanja lica, što je Marriott-u i dalo vetar u leđa za ovakav projekat. Kako navode, dve spomenute lokacije su odabrane u saradnji sa lokalnim vlastimana i sa ciljem da hotelska kompanija dobije uzorak korisničkih reakcija i iz gradskog i hotelskog okruženja. Inače, Hangzhou je poznat kao jedan od najavžnijih tehnoloških centara, a Sanya kao jedan od najpopularnijih turističkih gradova.\nDa podsetimo, Marriott i Alibaba su svoje partnerstvo predstavili prošlog avgusta, koje bi prema njihovim navodima, trebalo da stvori besprekorno online i offline hotelsko iskustvo.\nIz Marriott-a svakako i dalje insisitiraju na tome da ova tehnološka dostignuća neće zameniti ljudsku interakciju. Kako Fang Roe napominje, automatski check-in će pre osloboditi zaposlene i dati im više vremena kako bi se gostima posvetili i mogli da im pruže još personalizovanije iskustvo.\nInače, Marriott nije prva kompanija koja je ovu tehnologiju isprobala u Kini. Prošlog septembra, KFC China je predstavio Smile to Pay program u restoranu u Hangzhou, gde su gosti mogli da plate svoje obroke jednostavno smejući se mašini, koja je bi prepoznala njihovo lice i automatski pokretala njihove postojeće Alipay mobilne platne profile.\nIzvor i foto: www-forbes-com


Jeftini letovi iz Srbije za Fidži - Avionske karte Srbija Fidži - eSky.ba\nLetovi iz Srbije za Fidži\nPretražite letove iz Srbije za Fidži\nProvjerite najbolje ponude letova iz Srbije za Fidži\n✔ Postoje li posebne ponude za letove iz Srbije za Fidži na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Fidži?\n✔ Ako rezerviram let iz Srbije za Fidži, mogu li rezervirati ujedno i smještaj?\n✔ Koje avio-kompanije nude letove iz Srbije za Fidži?\nBudite sigurni, da na eSky.ba ponuda letova iz Srbije za Fidži uključuje ne samo niskotarifne avio-kompanije, već i one koje su specijalizirane za visoki standard.


Novoasfaltirana dionica Pantelinske ulice u Bijeljini puštena u saobraćaj @ InfoBijeljina \nNovoasfaltirana dionica Pantelinske ulice u Bijeljini puštena u saobraćaj\nGradonačelnik Bijeljine Mićo Mićić pustio je danas u saobraćaj novoasfaltiranu dionicu Pantelinske ulice u Novom Naselju za čije je uređenje izdvojeno 50.000 KM, saopšteno je iz Gradske uprave.\nGrad Bijeljina obezbijedio je 70 odsto sredstava, a 30 odsto Ministarstvo za ljudska prava i izbjeglice u Savjetu ministara.\n“Predali smo građanima na upotrebu novih 450 metara asfaltnog puta u naselju u kojem žive ljudi koji su doselili u Bijeljinu prije više od 20 godina i drago nam je što smo djelimično riješili problem infrastrukture u Novom Naselju”, rekao je Mićić.\nOn je naveo da žitelji u ovom dijelu grada imaju problem sa izlaskom na zaobilaznicu, što je u nadležnosti preduzeća “Putevi Republike Srpske”, te da je grad završio projektnu dokumentaciju i riješio imovinske odnose za izgradnju priključnog puta na zaobilaznicu.\nPredsjednik Savjeta mjesne zajednice Novo Naselje Spasoje Ilić istakao je da je grad Bijeljina do sada učinio mnogo na izgradnji infrastrukture u ovom naselju, ali da im nedostaje zgrada mjesne zajednice, jer koriste baraku staru 60 godina.\nMještanin Gojko Pavlović dodao je da uz novoasfaltirani dio Pantelinske ulice živi više od 40 porodica kojima će novi put umnogome olakšati svakodnevne obaveze.


Vlada Srpske za očuvanje ”Birča” – mojKontakt portal – Radio Televizija Kontakt\nVlada Srpske za očuvanje ”Birča”\nCvijanovićeva je rekla novinarima nakon sjednice Koordinacionog tima za “Birač” da će predstavnici nadležnih organa i institucija Litvanije boraviti u Banjaluci 30. oktobra radi istražnih radnji u vezi sa nezakonitim poslovanjem litvanskih državljana u zvorničkoj Fabrici glinice “Birač”.\nOna je naglasila da Vlada Srpske ostaje privržena svim svojim ciljevima zbog kojih je i ušla u tu fabriku.\n“Sve što smo tada preuzeli kao svoju obavezu izvršili smo i nastavljamo da izvršavamo. Vlada, zajedno sa radnicima, radi na istom zadatku, a to je da se očuvaju fabrika i radna mjesta, i da se u perspektivi otvori dodatnih 300 radnih mjesta, naglasila je Cvijanovićeva.\nPrema njenim riječima, postoji više nedoumica u vezi sa rješenjem bijeljinskog Okružnog privrednog suda u sporu između Ukio banke i zvorničke “Alumine”.\n“Cijeneći nezavisnost pravosuđa i ne želeći da se miješamo u njihov rad, a niti to radimo, moramo dobiti odgovore na određena pitanja. Poznato je da su u roku od 15 dana, po istom predmetu, postojala dva različita mišljenja suda – prvi put kada se odbacuje jedan zahtjev, drugi put kada se on prihvata”, navela je premijer Srpske.\nOna je kritikovala nastupe opozicije u vezi sa najnovijim dešavanjima u “Birču”, rekavši da ne razumije njihovo likovanje nad takvom situacijom, tim prije što treba uzeti u obzir radnike u tom kolektivu i štete koje mogu nastati po njih.\nŠef Koordinacionog tima za “Birač” Zoran Tegeltija istakao je da je riječ o sporu između uprave i zaposlenih u zvorničkom kolektivu s jedne strane, koje podržava Vlada Srpske, i litvanske mafije sa druge strane, pojasnivši da pojam “mafija” koriste i Litvanci u svojim istragama.\nTegeltija, koji je i ministar finansija Srpske, naglasio je da ne postoji niko u Republici Srpskoj, “makar se on krio i iza instituta nezavisnosti pravosuđa”, ko će zaustaviti proces rada u “Birču”.\n“Ne postoji niko ko će svojim nerazumnim odlukama dovesti do ekološke katastrofe u Fabrici glinice, a pokušaj da se u novcu naplate založna prava je jasna poruka da litvanski mafijaši imaju svoje ljude u Srpskoj koji pokušavaju da rade u ime njih”, istakao je Tegeltija.\n“Alumina” je osnovna proizvodna firma u preduzeću “Birač” u stečaju, čiji je račun 16. oktobra bio blokiran na osnovu odluke Okružnog privrednog suda Bijeljina po tužbi banke iz Litvanije u sporu vrijednom 154 miliona KM.\nSud je po hitnom postupku isti dan uvažio žalbu “Alumine”, pa je žiro-račun kompanije deblokiran.\n“Alumina” zapošljava 1.020 radnika, dnevna proizvodnja glinice vrijedna je oko 600.000 maraka, kompanija izvozi u 17 evropskih država, a godišnja vrijednost izvoza je oko 200 miliona KM.\nPrezentovan novi dži-pi-es uređaj za saobraćajne nezgode\nBanjalučani Jadranka i Željko u teškim uslovima dočekuju zimu


Vašington uoči mitinga i kontramitinga: Desnica kliče belcima, policija blokira grad - Sputnjik Srbija\n12:23 27 Septembar 2020\nVašington uoči mitinga i kontramitinga: Desnica kliče belcima, policija blokira grad\n19:59 12.08.2018 Preuzmite kraći link\nVašington se uz pojačano prisustvo policije priprema za miting ultradesničara koji se zalažu za superiornost bele rase, na godišnjicu rasnog nasilja u gradu Šarlotsvilu, u Virdžiniji.\nProtest nacionalista, pod nazivom „Ujedinimo desnicu 2“ trebalo bi da počne u pola šest po lokalnom vremenu na Trgu Lafajet, prekoputa Bele kuće.\nTramp: Osuđujem svaku vrstu rasizma i nasilja, moramo da se ujedinimo\nU blizini će biti održano i nekoliko kontraprotesta, prenosi Tanjug američke medije.\nAmeričke vlasti najavile su da će angažovati veliki broj policajaca kako bi dve strane ostale razdvojene i tako izbegle ulične sukobe koji su prošle godine izbili u centru Šarlotsvila.\nTada je u tom gradu poginula jedna žena, kada je učesnik mitinga ultradesničara uleteo automobilom na kontramiting.\nU to vreme, predsednik Donald Tramp rekao je da ima „veoma finih ljudi“ na obe strane, što je izazvale brojne oštre kritike zbog izjednačavanja ultradesničarskih protesta, u kojima su učestvovali neonacisti i pripadnici Kju kluks klana sa kontrademonstrantima.\nTramp je juče na Tviteru osudio „sve vrste rasizma“.\nPolicija je juče uoči godišnjice nacionalističkog skupa u Šarlotsvilu mobilisala nekoliko stotina svojih pripadnika koji blokiraju ulice u tom gradu.\n12:12 Lončar: Ako bude više vakcina koje ispunjavaju uslove – nabavićemo ih sve\n12:11 Iz minuta u minut: Sukob u Nagorno-Karabahu, ratno stanje u Jermeniji\n11:55 Lavrov: Neophodan hitan prekid vatre u Nagorno-Karabahu


Gavrilović pred ASVEL: Najjača ekipa se pokazuje rezultatima - SPORTSKI ŽURNAL\nMeč između košarkaša Crvene zvezde i ASVEL-a igra se u petak od 19 sati u „Štark areni“\nTrener košarkaša Crvene zvezde Andrija Gavrilović, pred meč 8. kola Evrolige protiv ASVEL-a, izjavio je ovo prilika da tim vidi gde je u ovom trenutku.\n- ASVEL odlično gura, bez poraza je u francuskoj ligi. Protekla nedelja je bila prilika da malo jače treniramo i podižemo formu i da se spremimo za bliska iskljušenja koja nas očekuju. Protiv Igokee se malo nazire taj pomak u formi. Biće ispit protiv ASVEL-a, fizički vrlo moćne ekipe. Biće zanimljiv ispit da vidimo gde smo u ovom trenutku - rekao je Gavrilović na konferenciji za medije.\nOn je istakao da je period bez gostovanja bio prilika da se tim oporavi da pojača inntenzitet rada, što će se, kako kaže valjda videti na terenu.\n- Pod znakom pitanja je Perperoglu, ima povredu dugotrajniju kolena, koja mu nekad donosi smetnje u smislu oticanja i bola. Derik Braun se uključio u rad ekipe, još nije u optimalnoj formi, ali radi na tome. Filip Čović počinje danas da radi sa ekipom, očekujemo da će moći da se priključi. Davidovac oseća povremeno bol u leđima, to stanje se prati, malo je izgzbio energije i malo pao u formi, pratimo to stanje iz dana u dan situaciju, potreban nam je kad se dobro oseća. Radi terapije, preventivne vežbe da to poboljša. Sa ekipom je, videćemo koliko će moći da pomogne.\n- To može da se kaže na kraju sezone… Najjača ekipa se pokazuje rezultatima, to je jedino merilo. Naši ciljevi u oba takmičenja nisu se promenili, bez obzira na težak početak sezone. Sve je važno, svaka utakmica, u ABA ligi će to sigurno biti da se izborimo za plej-of, a u EL ne možemo tako da preciziramo te ciljeve kao u ABA. Utakmice jedna za durgom, jači protivnici u ABA, u tim periodima se vidi koliko je ekipa jedinstvena, spremna u formi, sledećei period za nas jedan ispit da vidimo gde se nalazimo tri nedelje od promene trenera - zaključio je Gavrilović.\nPovodom pojedinih pisanja da KK Crvena zvezda ima slučaj pred BAT-om, saopšteno je sa beogradski klub nema nijedan slučaj, jer u suprotnom ne bi mogao da igra u EL.\nMeč između košarkaša Crvene zvezde i ASVEL-a igra se u petak od 19 sati u „Štark areni“.


Veće Univerziteta u Beogradu\nU reformu ne ići naglavačke\nBEOGRAD - Kakav je status Nacrta zakona BU koji je pre dva meseca usvojen na Nastavno naučnom veću Univerziteta u Beogradu? Ovo pitanje je postavljeno na jučerašnjoj sednici Nastavno naučnog veća Univerziteta u Beogradu, uz komentar da je taj dokument tada bio iznuđen i, pošto se radio u velikoj žurbi, u nekim delovima je ostao nedorečen.\nRektor Marija Bogdanović je rekla da je Radna grupa BU nastavila da radi na Nacrtu i da će taj tekst, kad bude gotov, ići na javnu raspravu. Ona je takođe pomenula da u Ministarstvu prosvete insistiraju da dokument prođe kroz Republički savet za razvoj visokog obrazovanja,kako bi se utvrdio konačan predlog za buduću vladu. Sednica će, po njenim rečima, biti održana u ponedeljak, ali su se članovi Radne grupe BU već dogovorili da ne prihvate dokument Ministarstva prosvete u kome su zastupljena i neka rešenja BU.\nDekan Ekonomskog fakulteta Božidar Cerović požalio se juče na kolege sa Ekonomskog fakulteta iz Kragujevca jer na neformalan način pokušavaju da otvore istureno odeljenje u Beogradu, tako što će se povezati sa Poslovnom školom i upisivati njihov diplomce direktno na četvrtu godinu studija. Uz opasku da je to čisto komercijalni potez, dr Cerović moli za pomoć i razgovor na univerzitetskom nivou između Beograda i Kragujevca.\nRedovni profesor Hemijskog fakulteta Radomir Saičić pobrao je aplauz kad je rekao da sistem racionalizacije univerziteta mora da pođe od toga da BU ne može da se stavi u isti koš sa ostalim univerzitetima i da ne treba da prihvati "inicijativa i manijakalni tempo Ministarstva i zbog toga što BU mora da zadrži svoju liderski ulogu".\n- Mi nismo dužni da naglavačke uđemo u reformu, za to imamo vremena, do 2010. Mi želimo promene, ali nećemo samoubilački ulaziti u promene koje će nas upropastiti, pogotovu što se u Ministarstvu trude da nas izjednače sa ostalima, pa i sa onima koji ima samo nekoliko skamija i prostorija - smatra dr Saičić.\nRasprava o novom zakonu o univerzitetu usledila je posle uvodnog slova prorektora BU Bogdana Đuričića o otvorenim pitanjima reforme nastave od 2004. do 2010. On smatra da Univerzitet u Beogradu mora da ima doktorske studije, jer bi u protivnom izgubio identitet, a da bi ih zadržao, mora da se povezuje sa naučno-istraživačkim institucijama i da agresivnije nudi kvalitetne doktorske studije. Dr Đuričić ocenjuje da je vreme za reforme, ali da se najpre o svemu razgovara promišljeno i odmereno. - Jer mi smo BU, uvek smo bili prvi i nameravamo da tako i ostane - poručio je prorektor Đuričić.


Grčka će teško privući ruska sredstva za Turski tok | Kamatica\nPočetna > vest > Grčka će teško privući ruska sredstva za Turski tok\nGrčka će teško privući ruska sredstva za Turski tok\nTekst objavljen: 26.05.2015 10:07\nGrčka najverovatnije neće moći da privuče ruska sredstva za finansiranje izgradnje gasovoda Turski tok, kojim će preko njene teritorije ići ruski gas, rekao je novinarima zamenik ministra finansija Rusije Sergej Storčak.\nS tačke gledištra programa koji realizuje Grčka s Međunarodnim monetarnim fondom (MMF), ona ima ograničenja na suverena zaduživanja i zbog toga ne može da privuče rusko finansiranje, dodao je on, a prenosi Interfaks.\nNjen najveći kreditor je Evropska unija i taj zajmodavac je sigurno postavio barijere na putu do dobijanja spoljnih kredita, kazao je Storčak.\nOn je objasnio da EU u sličnim slučajevima obično preporučuje da se po zajmove ide i na druga tržišta, osim tržišta same Evropske unije.\nGrčka MMF Međunarodnog monetarnog fonda (MMF) rusija turski tok gasovod


DODIK: Stav SNSD-a je mjesto predsjedavajućeg SM i tri ministarstva - Opcija\n14-04-2019 BiH, Pocetna, Politika\nU Palati predsjednika Republike Srpske je održan sastanak Stranačke koordinacije SNSD-a. Glavna tema razgovora bili su odnosi u BiH, pred završni sastanak stranke sa SDA i HDZ-om o mogućem formiranju Savjeta ministara naredne sedmice.\nPredsjednik SNSD-a, Milorad Dodik, poručio je da SNSD ide na sastanak sa poznatim stavom da Srbima i Republici Srpskoj pripada mjesto predsjedavajućeg Savjeta ministara i tri ministarska mjesta kao što ih je i SDA imala u prošlom mandatu.\nDodik je poručio da ne vjeruje u dobre namjere Bošnjaka da žele što prije formirati Savjet ministara i da su na današnjem sastanku raspravljali o tome šta raditi u uslovima ukoliko do formiranja ne dođe što je moguće prije.\n“EU je tražila formiranje vlasti kao uslov da bi se dalo mišljenje o BiH za kandidatski status, koji bi mi mogli da odrađujemo do kraja godine i da pokušamo da BiH stavimo u orbitu kandidata za EU. To će biti teško jer imamo očigledno organizovanu opstrukciju za formiranje Savjeta ministara”, poručio je Dodik.\nPredsjednik SNSD-a ističe da ni drugi organi u BiH neće funkcionisati ukoliko se nastavi sa onemogućavanjem rada Savjeta ministara.\n“Ako ih pustite da rade, legalizujete sastav Savjeta ministara, što nije volja Republike Srpske, njenih ljudi i uopšte građana BiH koji su glasali na prošlim izborima”, rekao je Dodik novinarima nakon sastanka.\n“Na nivou BiH postojeća struktura u Savjetu ministara pokušava da obezbijedi svoj međunarodni i unutrašnji legitimitet koji nema. Pokušavaju još da raspisuju konkurse i zapošljavaju ljude iz prethodne garniture vlasti na važna mjesta kako bi i kada se formira novi Savjet ministara već imali “zarobljenu” strukturu sistema”, rekao je Dodik.\nKada je riječ o ulasku BiH u NATO, Dodik je jasan:\n“Ne treba nas više niko pitati za priču o MAP-u. SNSD ne prihvata da radi na tom pitanju i neće se to desiti ni sada, ni poslije. Ostajemo privrženi rezoluciji Narodne skupštine o vojnoj neutralnosti”.


Specijalne službe Turske pokušavaju da ubace svoje špijune u nemačku obaveštajnu službu\nIzvor: Vaseljenska TV, 18.Jul.2017, 00:02\nBerlin – Nacionalna obaveštajna organizacija Turske konstantno pokušava da ubaci svoje doušnike u Federalno odelenje za zaštitu ustava Nemačke (kontraobaveštajna služba), saopštila je elektronska verzija izdanja Welt pozivajući se na izvore iz struktura bezbednosti.\nPotencijalni špijuni privukli su pažnju nemačkih obaveštajnih struktura prilikom izbora kandidata. «U nekim slučajevima oni su tražili pravo na rad u odelenjima za znanje turskog jezika, kao i u drugim >> Pročitaj celu vest na sajtu Vaseljenska TV << oblastima»- rekao je ovaj izvor. Pojedini kandidati priznali su da su imali veze sa turskim obaveštajnim službama.\nU ovom momentu Odelenje za zaštitu ustava Nemačke širi svoju delatnost pa proširuje i broj svojih saradnika.\nThe post Specijalne službe Turske pokušavaju da ubace svoje špijune u nemačku obaveštajnu službu appeared first on Vaseljenska TV.


Bivši fudbaler Zvezde ostaje u Veroni - Evropske lige, Fudbal, Top News\nBivši fudbaler Zvezde ostaje u Veroni\nAleksandar Milosavljević 12.06.2014., 11:12\nBoško Janković ostaje u redovima Verone i naredne sezone. Kako piše internet sajt „Đalo blu“, Srbin u sledećoj sezoni želi da pokaže svoju vrednost, fizičku snagu i sposobnost da igra na vrhunskom nivou, kako bi se takvim partijama vratio u nacionalni tim.\nJanković je, kako piše „Đalo blu“, u prethodnoj sezoni demonstrirao vrhunski profesionalizam, pošto se potpuno posvetio kolektivu i dobrom timskom duhu. Na stranu je stavio činjenicu da je previše utakmica presedeo na klupi, iako je u skoro svakom duelu kada je bio na terenu, ekipa Verona stizala do pozitivnog rezultata i igrala vrhunski fudbal.\nDobru formu Janković je demonstrirao i na prošlonedeljnoj turneji Verone po Brazilu, gde je u pobedi nad Fortalezom ostvario dve asistencije.\n-Veoma sam zadovoljan turnejom po Brazilu. Odigrali smo dve kvalitetne utakmice i, iako su u pitanju bile prijateljske, atmosfera je bila sjajna i bilo je pravo zadovoljstvo igrati – rekao je Janković.\nSrpski fudbaler je rekao i da je atmosfera pred početak Svetskog prvenstva gotovo opipljiva.\n-U vazduhu je moglo da se oseti da Mundijal samo što nije počeo. Sve je u znaku Svetskog prvenstva, a kao što je poznato, Brazilci žive za fudbal i apsolutno su svi uvereni da će Brazil osvojiti titulu – kaže Janković.\nItalijanski klub se vratio u Veronu u petak i pre početka priprema za novu sezonu, pažnja će biti posvećena Svetskom prvenstvu.\n-Naravno, pratiću Svetsko prvenstvo i potrudiću se da odgledam svaku utakmicu. Siguran sam da će ovo prvenstvo biti jedno od najzanimljivijih koje pamtimo i da ćemo prisustvovati nekim iznenađenjima – zaključio je Janković.\nVerona je ove sezone zauzela solidnu desetu poziciju u Seriji A i veći deo sezone se borila za plasman u Evropu. Janković je odigrao 20 utakmica ove sezone uz dva postignuta gola.\nPrethodna vest Stojanović prelazi u Univerzitateu\nSledeća vest Pogledajte sjajnu animaciju golova sa Svetskih prvenstava (VIDEO)\nStojanović prelazi u Univerzitateu\nPogledajte sjajnu animaciju golova sa Svetskih prvenstava (VIDEO)


Ova devojka je postala milioner sa 13 godina - Muški magazin - trendovi, fitness, lifestyle, saveti, devojke... `\nOva devojka je postala milioner sa 13 godina\nPogledajte zbog čega...\nMnogi bi rekli da se umetnost ne isplati, ali ova devojčica je dokaz da ćete biti i te kako plaćeni ako krijete vanserijski talenat. Akiana Kramarik je rođena 9. jula 1994. godine i kao veoma mala je pokazala neverovatan talenat za slikanje i crtanje. Ona je sa 6 godina već počela da kreira prava remek dela koja su prodata po nekoliko stotina hiljada dolara i zbog kojih je ona sa samo 13 godina postala milioner.\nAkiana kaže da je njen talenat direktan uticaj Isusa Hrista kojeg ona često slika i njene slike su u većini slučajeva povezane sa religijom. Njeni roditelji nisu preterano religiozni i nikada je nisu mnogo učili o veri, ali Akiana tvrdi da je Isus dolazio u njene snove i da joj je podario ovaj neverovatni talenat.\nLikovni stručnjaci i umetnici ne mogu da veruju da tako mlada devojčica poseduje tako savršenu tehniku kojom predstavlja realizam. Akiana nikada nije išla na časove slikanja i samouki je slikar, što je još neverovatnije. Kada je slikari pitaju kako nešto ona radi, ona to ne može da objasni, već tvrdi da ni ne razmišlja i da se to sve dešava u trenutku u njenoj glavi.\nNaučnici tvrde da je Akiana nadprosečno inteligentna i da poseduje vanljudske sposobnosti za slikanjem koje vrlo jasno demonstrira. Njeni roditelji kažu da je ona opsednuta slikanjem i da nekada može da provede i do 12 sati za slikarskim platnom.\nOva telentovana devojka je naslikala na stotine različitih slika, ali njeno najpoznatije delo jeste slika koja se zove „Princ Mira“ na kojoj je ona prkazala njenu viziju Isusa Hrista.\nOva devojka još uvek razvija svoj talenat, tako da se ne može znati kakva će ona remek dela praviti u svojoj budućnosti.\nPogledajte video klip i galeriju njenih radova.\nViše njenih radova možete videti na njenoj oficijalnoj FACEBOOK stranici.\nPROČITAJTE SLEDEĆI TEKST: Evo šta je BRUS LI rekao kada su ga pitali da li je najbolji borac na svetu


Vučić sa predstavnicima kompanije "Nokia" - Ivesti\nEkonomija Vučić sa predstavnicima kompanije „Nokia“\nVučić sa predstavnicima kompanije „Nokia“\nPredsednik Vučić je istakao da Srbija planira da nastavi saradnju sa kompanijom „Nokia“, posebno u oblasti fiksne mreže i transportnih optičkih sistema.\nDodao je da je za Srbiju izuzetno važno i to što može da koristi iskustva ove finske kompanije u razvoju preduzetništva u oblasti informacionih tehnologija.\nTokom susreta, sagovornici su konstatovali da je višedecenijska saradnja Telekoma Srbija sa kompanijom „Nokia“, koja obuhvata različite tehnološke segmente mobilne i fiksne mreže, do sada bila veoma dobra, i izrazili očekivanje da će ona u budućnosti biti znatno unapređena.\nFinska kompanija „Nokia“, jedan od najvećih svetskih proizvođača telekomunikacione opreme, zapošljava oko 100.000 ljudi u celom svetu, uključujući i velike centre u Finskoj, Francuskoj, Nemačkoj i Sjedinjenim Američkim Državama.\nPrethodni tekstDigitalizacija olakšava uvodjenje cirkularne ekonomije (VIDEO)\nSledeći tekstNiš: Plakat s likom Vučića prelepili plakatom s likom uzbunjivača iz Krušika


Kvalifikacione utakmice seniorki za plasman na EP u rukometu - Sportske vesti - Savremenisport.com\nNaslovna / Sportske vesti / Kvalifikacione utakmice seniorki za plasman na EP u rukometu\nŽenska rukometna reprezenatcija Srbije okupila se u hotelu Srbija, gde je održana zvanična konferencija pred utakmice sa Švedskom, u okviru kvalifikacija za Evropsko prvenstvo.\nEvropsko prvenstvo u rukometu za žene održaće se u Hrvatskoj i Mađarskoj od 7. do 21. decembra ove godine. Srebrne devojke, utakmicu trećeg kola, V grupe kvalifikacija, igraju sa Švedskom, u četvrtak, 27. marta od 20.00 sati u Kragujevcu, a utakmicu IV kola u nedelju, 30. marta 2014. godine u Kristijandštadu sa početkom u 18.15 sati. Vicešampionke sveta trenutno dele drugo mesto, sa dva osvojena boda, sa reprezentacijom Slovenije, dok je ispred njih selekcija Švedske sa četiri boda.\n"Selekcija Švedske je jako dobra i kvalitetna ekipa, traže šansu da igraju u Mađarskoj i Hrvatskoj, ali mi imamo reprezentaciju koja može da se nosi sa Šveđankama. Imamo najbolje igračice, osvojile su srebrnu medalju na Svetskom prvenstvu u decembru, i nadam se da će uz podršku navijača uspeti da pobede", istakao je Saša Bošković, selektor ženske rukometne reprezentacije Srbije. Selektor je dodao da je još neizvesno da li će Dragana Cvijić, koja je proglašena za najboljeg pivotmena na SP, igrati sa Švedskom, jer ima povredu leđa i na terapiji je, ali se nada da će se oporaviti.\n"Posle više od dva meseca pauze u nacionalnom timu, evo nas ponovo na okupu. Reprezentacija Švedske izuzetno težak rival, sve devojke koje igraju za njih su jako dobre. Utakmica od velikog značaja, idemo na obe pobede, i sve smo okrenute ka tome. Potrudićemo se da zadržimo isti nivo od SP, i da nastavimo sa dobrim igrama", rekla je Andrea Lekić, kapiten ženske rukometne selekcije Srbije.\n"Zaista neće biti lako, čekaju nas izuzetne utakmice sa Švedskom. Pozivam navijače da nas podrže i uživaju u rukometu. Drago mi je što igramo u Kragujevcu, i što će imati priliku da nas ugoste, a mi ćemo se potruditi da im se odužimo na najbolji mogući način", navela je Jelena Erić, rukometašica nacionalnog tima Srbije.\nNa spisku selektora Saše Boškovića, nalazi se 19 rukometašica, onih koje su u decembru osvojile srebrnu medalju u Beogradu na Svetskom prvenstvu. Na spisku izostaje Svetlana Ognejnović, koja je završila igračku karijeru, a nju će zameniti Sanja Radosavljević. Prethodno Evropsko prvenstvo održano je decembra 2012.godine u Srbiji, a rukometašice Srbije su tada zauzele četvrto mesto.\nDatum: 25.03.2014. Autor: Aleksandra Adžić\nRukometaši i rukometašice igraće u...\nDejan Perić: Osvajanje turnira pokaz...\nJuniorska selekcija Srbije plasirala...\nOlimpijski park u Bezdanu


Valjevo u vrhu po zagađenosti vazduha u Srbiji | Patak Online – Valjevo vesti\nValjevo u vrhu po zagađenosti vazduha u Srbiji\nVALJEVO- Najzagađeniji vazduh u Srbiji je u Valjevu, Kragujevcu i Kraljevu, saopštila je Agencija za zaštitu životne sredine. Kao i prethodnih godina suspendovane PM-10 čestice su dominantan faktor aerozagađenja. U nedavno objavljenom izveštaju Agencije za zaštitu životne sredine o stanju kvaliteta vazduha u našoj zemlji za 2018. godinu je navedeno da je vazduh u Valjevu, Kragujevcu i Kraljevu bio prekomerno zagađen, a među njima prednjači grad na Kolubari.\n„Tokom 2018. godine najveća srednja godišnja vrednost PM-10 čestica od 71 mikrograma po metru kubnom izmerena je u Valjevu. Valjevo je prvo i na listi izmerene najveće dnevne koncentracije PM-10 u prošloj godini, koja iznosi 552 mikrograma po kubnom metru, što je 11 puta preko dozvoljene granične vrednosti. Grad na Kolubari prednjači i po broju dana dnevnih graničnih vrednosti – 170 sa prekoračenom dnevnom koncentracijom suspendovanih čestica u vazduhu“, navodedeno je u izveštaju Agencije za zaštitu životne sredine.\nOd svih mesta u Srbiji Valjevo je prvo na neslavnoj listi vezano za merenje benzopirena tokom prošle godine, sa srednjom godišnjom vrednosti ovog polutanta od 5,1 nanograma po kubnom metru.\n„Podaci pokazuju da je godišlja ciljna vrednost od 1 ng/m3 višestruko bila prekoračena. Najveće dnevne vrednosti benzopirena izmerene su u Valjevu. Analiza ukazuje na visoke vrednosti ovog polutanta u Valjevu tokom cele godine, što ovaj grad izdvaja u odnosu na ostale koji su ovom analizom obuhvaćeni“, navodi se u godišnjem izveštaju Agencije za zaštitu životne sredine.\nValjevo već godinama ima problem sa aerozagađem, koje je najizraženije u tokom zimskih dana, kada počinje sezona loženja. Nijedna gradska vlast do sada nije uspela da reši ovaj problem. Pojedini građani, pored kojih prolazi toplovod, odbijaju da se priključe na daljinski sistem grejanja, jer računica pokazuje da im je sopstveno grejanje znatno jeftinije. S druge strane, veliki je broj građana koji imaju individualna ložišta i nemaju mogućnost priključenja na toplovod, a koji se greju na ugalj.\nFoto: Dragan Krunić (arhiva)\nPrethodni članak Biciklima dopremaju pomoć deci\nSledeći članak Radionica pevanja Tamare Jokić u Muzičkoj školi\n2 komentara na “Valjevo u vrhu po zagađenosti vazduha u Srbiji”\nanita: 27. avgusta 2019. at 23:11\nHhahaha vazno Beograd nije zagadjen, koje nebuloze……\nMaršal: 28. avgusta 2019. at 10:19\nAnita je u pravu.\nIma li neko zagadjeniji od Pančeva,Smedereva,Bora…


NoviMagazin.rs - Tabaković preuzela dužnost guvernera\n► Tabaković preuzela dužnost guvernera\nTabaković preuzela dužnost guvernera\nNovi guverner Narodne banke Srbije Jorgovanka Tabaković danas je zvanično preuzela dužnost od dosadašnjeg guvernera Dejana Šoškića, saopštila je centralna banka.\nPrilikom primopredaje dužnosti, Tabaković je rekla da će nastaviti da sprovodi kredibilnu monetarnu politiku i u narednom periodu, kao i da će nastaviti da radi na očuvanju kredibiliteta Narodne banke Srbije, kao nezavisne i samostalne institucije.\nTabaković je na funkciju guvernera izabrana sa mandatom u trajanju od šest godina.\nautor: AM\tizvor: Tanjug/Novi magazin\ttabaković /\n9.08.2012, 14:24h Sladjana\nPreporuči (2)\tČestitam na izboru, svejedno mi je zaista ko je i iz koje stranke guverner. Očigledno je da mi na to ne utičemo, a nisam stručna da bih cenila njihovu stručnost. Ali glupo je što u zakonu piše da im je mandat šest godina kada ih menjaju sa promenom vlasti. Još gore je to kako oni, u stvari, lepo brinu o sebi. U narednih šest meseci duplo plaćamo - sadašnjeg guvernera i odlazećeg. Odlazeći ima pravo na 80% svoje poslednje plate, što znači da će Šoškić lečiti tugu sa 5.000 evra. Povezane vesti:\nZašto kriti da je novi guverner Jorgovanka ?\nNovi guverner Narodne banke Srbije mogao bi da bude izabran već u ponedeljak, kaže predsednik Skupštine Srbije Nebojša Stefanović, a lider JS Dragan Marković tvrdi da nema porebe kriti da će... Direktor guvernera\nGlavni smisao izmena Zakona o Narodnoj banci Srbije o kome se danas raspravlja u Skupštini Srbije, jeste da se otvori prostor za Jorgovanku Tabaković. Ali ne za mesto guvernera, kao što se ovih... Tabaković izabrana za guvernera NBS\nSkupština Srbije izabrala je danas Jorgovanku Tabaković za novog guvernera Narodne banke Srbije. Finansijski sistem je stabilan\nGuverner Jorgovanka Tabaković kaže da nije ugrožena stabilnost finansijskog sistema, uprkos visokom učešću problematičnih krediita ukupnim bankarskim zajmovima (19,9 odsto). Šoškić apeluje da se postigne dogovor sa MMF\nGuverner Narodne banke Srbije (NBS) Dejan Šoškić ocenio je danas da zastoj u pregovorima s Međunarodnim motenarnim fondom (MMF) može imati veoma ozbiljne efekte kroz povećanja kamata i manji... Pročitajte i...


Foto: Alexander Shcherbak / TASS / Profimedia\n"Gledajući sve što se događa u Americi, ne mogu se načuditi krajnjoj gluposti dela američkog establišmenta, koji uporno vrti ovu priču oko navodne kolosalne uloge Rusije u američkim predsedničkim izborima 2016. godine", rekao je Deripaska u podrugljivoj poruci objavljenoj na društvenim medijima.\nOn je naveo da je FBI pretresao u utorak dve kuće koje, kako je rekao, pripadaju njegovim rođacima.\nPretresi kuće povezane sa Olegom Deripaskom\nDeripaska tvrdi da niko ne živi u tim objetima i sarkastično pita da li su istražitelji pronašli buđavi džem ili votku u plakarima.\n"Moram da pitam: Koliko je Putinovog novca pronađeno juče u tim napuštenim kućama?", dodao je Deripaska.\nFBi je juče pretresao kuće koje pripadaju rođacima Deripaske u Vašingtonu u Njujorku, a kako je rekla portparolka ruskog biznismena, upad je povezan sa sankcijama koje su uvedene Deripaski.\nRuski milijarder koji se nalazi pod američkim sankcijama zbog veza sa ruskim predsednikom Vladimirom Putinom nakon navodnog mešanja Rusije u predsedničke izbore u SAD 2016. godine, tražio je sudskim putem da mu se ukinu sankcije, ali je taj slučaj pred sudom odbačen u junu.


Beogradski glas (Beta) – Predsednica Skupštine Srbije Maja Gojković izjavila je da je definisala smernice i paket mera koji će unaprediti rad Parlamenta kako bi naredni izveštaj Evropske komisije (EK) za Srbiju u tom segmentu bio bolji.\nOna je rekla da su medju definisanim smernicama za unapredjenje rada skupštine i mere koje se odnose na hitan postupak prilikom predlaganja zakona.\n„Budžet, kao ključni zakon u godini biće razmotren samostalno… predložiću da rasprava o ovom važnom dokumentu umesto pet sati traje duplo duže za poslaničke grupe“, najavila je Gojković.\nKada je reč o nadzornoj funkciji parlamenta, Gojković je rekla da je u izveštaju EK zanemaren rad odbora koji je, kako je navela, „ostao ispod radara“.\nGojković je rekla da je poslanike koji su se odlučili na bojkot parlamenta pozvala na razgovor o unapredjenju rada parlamenta, procedurama i o onome što ih je odvratilo od učešća u radu skupštine.\n„Mislim da je pravo mesto da razgovaramo parlament“, rekla je Gojković.


Telenor i Ericsson transformišu korisničko iskustvo u naplati servisa\nTema: Telenor i Ericsson transformišu korisničko iskustvo u naplati servisa\n21.07.2016, 22:34 #1\nKompanija Telenor Srbija izabrala je kompaniju Ericsson da implementira Ericsson Charging and Billing in One (CBiO) rešenje, novu konvergentnu platformu u za naplatu svih servisa u realnom vremenu.\nKao rezultat ove implementacije, kompanija Telenor Srbija može da podržava tarifiranje i naplatu širokog dijapazona usluga za svoje rezidentne, korporativne, mobilne i fiksne pretplatnike.\n„U saradnji sa kompanijom Ericsson, Telenor Srbija je implementirao konvergentni sistem naplate koji nam omogućava kako da ispunimo očekivanja naših korisnika, tako i da uvedemo nove trendove na tržište. Ovaj sistem nudi fleksibilnost ponude, širi spektar promocija, popuste, programe podsticaja, ciljane kampanje, pakete koji kombinuju različite usluge, kao i ponudu različitih tarifa našim korisnicima. Sve to je omogućeno u realnom vremenu, u skladu sa potrebama korisnika, pružajući im punu kontrolu troškova,“ rekla je Ingeborg Øfsthus, generalni direktor Telenor Srbija, i dodala: „Ponosna sam što mogu da kažem da smo prvi mobilni operater u Srbiji koji je u potpunosti prešao na konvergentni sistem naplate i da smo to uspeli da uradimo za samo godinu dana zahvaljujući izuzetnom zajedničkom timskom naporu sa kompanijom Ericsson. Kroz CBiO sistem dajemo našim korisnicima još više razloga da nas vole. Za Telenor ovo je značajan korak napred da postane omiljeni partner u njihovom digitalnom životu.“\nKompanija Ericsson je već uspešno završila migraciju kompletne pretplatničke baze Telenora Srbija na CBiO, što predstavlja prvu praktičnu primenu CBiO 3.0.1 rešenja za kompaniju Ericsson u Evropi.\nAntonio Pasarela, direktor kompanije Ericsson za tržište Srbije, rekao je: „Konvergentna rešenja naplate u realnom vremenu su od suštinskog značaja za operatore kako bi ispunili rastuća očekivanja današnjih korisnika koji su stalno povezani. Ovim primerom primene dokazujemo da kompanija Ericsson ima jedinstvenu mogućnost da sprovede kompleksne projekte transformacije u kratkim vremenskim okvirima i jasno dokazujemo našu lidersku poziciju kako u sistemima podrške poslovanju (BSS), tako i u integraciji IT sistema.“\nPored migracije pretplatnika na CBiO, projekat obuhvata implementaciju više od 100 novih poslovnih i marketinških zahteva, kao dela tekućeg projekta digitalne poslovne transformacije kompanije Telenor Srbija.


Vesti online / Vesti / Društvo / Ministar: Pacijenti, prijavite ucene lekara\nMinistar: Pacijenti, prijavite ucene lekara\nMinistar zdravlja Zlatibor Lončar apelovao je na sve lekare da ne smeju da ucenjuju pacijente i najavio da će najstrože biti kažnjen svako ko od pacijenta zatraži mito, odnosno novac novac ili drugu uslugu, da bi ga lečio.\nLončar apelovao na sve lekare da ne smeju da ucenjuju pacijente, koji (ako do toga dođe) treba da prijave korumpirane doktore\n- Apelujem na pacijente da prijave svakoga ko vam pomera operaciju, zakazuje ili otkazuje... To je ucena i to nećemo tolerisati. Prema korupciji mora da postoji nulta tolerancija, a u svim budućim tenderima, koje Ministarstvo zdravlja bude raspisivalo, kao jednog od članova pozivaćemo i novinare, rekao je Lončar u intervjuu za Politiku.\nUpitan da li je zdravstveni sistem u Srbiji najgori u Evropi i da li veruje izveštaju stručnjaka koji je to pokazao, Lončar je odgovorio da, po njegovom ličnom mišljenju, sistem u Srbiji nije gori od onih u državama u okruženju.\nLončar je naveo da, po važećem zakonu, nije moguće otpustiti lekara koji ništa ne radi, a ulazi u salu, i dodao da "ima i takvih".\n"U zdravstvenim ustanovama zaposleno je ukupno 126.288 radnika, ali 25 odsto od tog broja čini nemedicinsko osoblje. Ne kažem da lekara ima viška, ali mora da se vidi njihov rezultat. Ako imaju uslove da rade, a ne rade, to je preozbiljan problem", rekao je Lončar.\nLončar: Lekari u Srbiji ne rade dovoljno\nČetvrtak 26.06.2014. 20:50\nOstaviti brojeve telefona, ali takvih gde će neku i da primi vezu i zapiše pritužbu...


Dodik svim silama želi u Predsjedništvo BiH: Idem u Sarajevo da pobijedim u gostima - Klix.ba\nSkup u Laktašima\nDodik svim silama želi u Predsjedništvo BiH: Idem u Sarajevo da pobijedim u gostima\n8.9.2018. u 22:19\nPredsjednik SNSD-a Milorad Dodik rekao je večeras u Laktašima da je ideja njegove stranke saobraćajna i politička integracija Republike Srpske sa Srbijom te da u Sarajevo ide da bi "pobijedio u gostima", čime je još jednom želio minimizirati državne institucije, iako se kandiduje da bude nositelj jedne od tih institucija.\n"Danas imamo našu državu koja se zove Republika Srpska i njenu slobodu", istakao je Dodik, koji je kandidat za srpskog člana Predsjedništva BiH.\nOn je ponovio da će SNSD na predstojećim izborima ostvariti ubjedljivu pobjedu na svim nivoima, te da u ide u Sarajevo da "pobijedi u gostima" jer mora ojačati snagu Republike Srpske budući da tamo postoje neki ljudi koji joj ne misle dobro.\nCvijanovićeva je ocijenila da će Dodik biti novi srpski član Predsjedništva BiH da zaustavi izdaju koju su "tamo vršili Mladen Ivanić i njegovi `cirkus ministri`".


Opačak: Napravili smo veliki rezultat u Mostaru, ali moramo biti oprezni - informativa.ba\nSport Košarka Opačak: Napravili smo veliki rezultat u Mostaru, ali moramo biti oprezni\n04 May 2018 11:12\nDrugi susreti polufinala playoffa košarkaškog prvenstva Bosne i Hercegovine igraju se u subotu, 5. maja. Nakon pobjeda u prvim mečevima, Sparsi na svom terenu dočekuju mostarski Zrinjski, a Igokea gostuje Bosni Royal u Sarajevu.\nNakon što su u prvom meču u Mostaru deklasirali ekipu Zrinjskog (90:70), sarajevski Sparsi sutra će pokušati na Grbavici riješiti pitanje pobjednika i izboriti plasman u finale.\nTrener Sparsa Ivan Opačak svjestan je prilike koja se ukazala njegovom timu da izbori plasman u finale, ali oprezno dočekuje revanš protiv protivnika koji je cijelu sezonu igrao odlično.\n- Napravili smo veliku stvar pobjedom u Mostaru, pomalo neočekivano s obzirom na to da je Zrinjski kroz cijelu sezonu igrao odličnu košarku u domaćem prvenstvu i ABA 2 ligi. Imaju duplo više jakih utakmica od nas u ovoj sezoni. Naš najvažniji posao počinje sutra kada moramo da ovjerimo rezultat iz prvog meča - rekao je Opačak u izjavi za Fenu.\nNaglašava da svoje igrače priprema na težak meč. Nada se da Sparsi mogu ponovo biti raspoloženi u napadu kao u prvoj utakmici, ali zna da se može desiti suprotno.\n- Očekujem da ćemo pokazati karakter, teško je vjerovati da možemo napadački biti rapoloženi kao u Mostaru, iako se nadam da možemo ponoviti takav meč. U svakom slučaju mislim da imamo dovoljno snage da pokažemo kvalitet, ali mnogo toga će ovisiti o raspoloženju igrača. Prema mom iskustvu, playoff je period kada mnogo toga ovisi o igračima, a trener je tu da ih psihološki pripremi za utakmicu - objasnio je trener Sparsa.\nDodaje da bi plasman u finale prvenstva BiH predstavljao veliki iskorak za ljude u klubu i ogroman uspjeh za klub koji je u posljednjih desetak godina stvorio veliki broj košarkaša i konstantno nastupao u završnim fazama prvenstva BiH.\n- Plasman u finale bi gledali kao transformaciju kluba, stepenicu više od koje bi igrači i klub mnogo profitirali - zaključio je Opačak.\nAktuelni prvak BiH Igokea u prvom meču polfufinala odigranom u Laktašima nije imala problema protiv Bosne Royal (76:51), a sutra će u Skenderiji imati priliku da osigura novo finale.\nIako u Ligi 6 Igokea nije pokazala dominaciju kao prethodnih godina, prvaci BiH i dalje važe za prvog favorita takmičenja. Pred Bosnom Royal je sigurno težak zadatak da sutra upiše pobjedu i izbori treći susret - majstoricu u Laktašima koja bi odlučila putnika u finale.\nUtakmica Spars - Zrinjski počinje u 19 sati u dvorani "Grbavica", a Bosna Royal i Igokea će snage odmjeriti sat kasnije u KSC Skenderija.


Kon: Za obaveznu sam vakcinaciju | Ekspres.net\nKon: Za obaveznu sam vakcinaciju\n"Preti nam novi talas"\nEpidemiolog i član Kriznog štaba Predrag Kon upozorio je da Srbiji, s ovim stepenom vakcinacije, na jesen "ne gine" novi talas zaraze koronavirusom i poručio da bi uveo obaveznu vakcinaciju za određene grupe stanovništva.\n"Na jesen nam preti novi talas. S ovim stepenom vakcinacije, on je izvestan. Ljudi moraju da shvate da nismo dostigli kolektivni imunitet", rekao je Kon za televiziju K1.\nOn je upozorio i u datom momentu nije isključen ni povratak strožih mera i ocenio da je "treća doza vakcine realnost".\n"Kada krene talas mi ne možemo tek tako da ga pustimo. Moraćemo nekako da reagujemo. Talas neće krenuti brzo, ali će krenuti", naveo je Kon.\nOn je rekao i da se s brojkama se manipuliše, ili, kako je naveo, blaže rečeno, različito se predstavljaju.\n"Kada se kaže da je vakcinisano blizu 50 odsto, misli se na punoletne građane, oko 5,4 miliona koliko se procenjuje da ih je trenutno u Srbiji. Međutim, mi smo obuhvat vakcinacije pomerili na granicu do 12 godina, dakle potrebno nam je još više vakcinisanih", kazao Kon.\nOn je istakao da se sada zaražavaju uglavnom mlađi ljudi, kao na početku epidemije.\n"Oni imaju česte kontakte, tako da je i realnost brže prenošenje virusa", naveo je Kon.\nIstakao je i da su pooštrene mere praćenja zaraženih i njihovih kontakata, kao i da se "zaraza spušta ka mlađem uzrastu".\n"Novi talas je izvestan, mada je sigurno da on neće biti kao oni prethodni. Mislim da možemo da imamo oko 1.000 zaraženih na dan, ne mnogo više. I to ne početkom septembra, nego nešto kasnije. Ipak, problem je što mi ne znamo koliko je zaštićenih ljudi, odnosno koliko je ukupno vakcinisanih i onih koji su preležali koronu", poručio je Kon.\nU Srbiji je kod dvoje građana potvrđen delta soj virusa korona, saopštilo je Ministarstvo zdravlja.


Konferencija o programima za provođenje "Gender akcionog plana BiH" - Klix.ba\nBiH Konferencija o programima za provođenje "Gender akcionog plana BiH"\nKonferencija o programima za provođenje "Gender akcionog plana BiH"\n24.10.2007. u 14:45\nAgencija za ravnopravnost spolova Bosne i Hercegovine u saradnji s Gender centrom Federacije BiH i Gender centrom Republike Srpske organizirala je danas u Sarajevu konferenciju o temi Priprema programskih prijedloga za implementaciju "Gender akcionog plana BiH".\nGender akcioni plan je strateški dokument koji je izradila Agencija za ravnopravnost spolova BiH u saradnji s entitetskim gender centrima zbog što efikasnije integracije principa ravnopravnosti spolova u sve segmente javnog i privatnog života. Vijeće ministara BiH usvojilo je ovaj dokument u septembru 2006.\nKonferencija je okupila predstavnice i predstavnike javnih institucija, nevladinih organizacija, medija i međunarodnih organizacija koji imaju aktivnu ulogu u provođenju Gender akcionog plana te stručnjake i stručnjakinje iz različitih oblasti, koji će ovaj proces pomoći.\nOni će do kraja 2007. imati priliku da učestvuju u razvijanju programa koji obuhvataju projektne prijedloge za provođenje Gender akcionog plana u petnaest oblasti (evropske integracije, razvoj, zapošljavanje i rodnoosjetljvi budžeti, usklađivanje profesionalnog i porodičnog života, socijalna inkluzija, politički život i donošenje odluka, nasilje, itd.).\nAgencija za ravnopravnost spolova BiH kandidirat će ove projekte za finansiranje vladi i donatorskim agencijama.\nOvu konferenciju i proces razvoja programskih prijedloga za provođenje Gender akcionog plana finansijski podržavaju Švedska agencija za međunarodni razvoj (SIDA) i Odjel za međunarodni razvoj Ujedinjenog Kraljevstva (DFID).


Savet za omladinu SNS pedstavio novi broj stranačkog Informatora - Dnevnik Juga\nPočetna / GRADOVI / Leskovac / Savet za omladinu SNS pedstavio novi broj stranačkog Informatora\nSrdjan Stamenkovic 19/02/2019\tLeskovac, POLITIKA Ostavi komentar\nAktivisti Saveta za omladinu Gradskog odbora Srpske napredne stranke Leksovac predstavili su danas sugrađanima novi broj stranačkog Informatora.\nO sadržaju novog broja SNS Informatora govorila je Saša Jovanović koja je predstavila sadržaj i aktivnosti Srpske napredne stranke u prethodnom periodu.\n-Podela ovog Informatora postala je tradicija na koju smo ponosni. Putem ovog Informatora možemo da se informišemo o ulaganjima i projektima koji su se dogodili u prethodnom periodu, kao i aktivnosti gradskih, opštinskih i mesnih odbora Srpske napredne stranke. Na prvim stranama možemo da čitamo poseti predsednika Ruske federacije i spektakulranom dočeku kome je prisustvovalo 150.000 ljudi. U Informatoru je i intervju sa Vladimirom Orlićem koji je pohvalio rad poslanika u Republičkom parlamentu i istakao da su se izborili za efikasan rad. U Informatoru je i autorski tekst predsednika Aleksandra Vučića koji se obratio građanima Srbije. On se osvrnuo i na rešavanje Kosovskog pitanja i istakao kako je važno sačuvati Srbije u ovoj pokrajini i da će Srbija biti bolja, srećnija i veća. U Informatoru su i događaji koji su obeležili Leskovac. Ministarka Zorana Mihajlović je sa gradonačelnikom Goranom Cvetanoviće otvorila rekonstruisanu ulicu u Grdelici i najavila nova ulaganja. Leskovac je posetio i ministar omladine i sporta Vanja Udovičić koji je obišao novu halu Partizan. U Informatoru možemo pročitati i o otvorenim vratima kod gradonačelnika, akcijama learskih pregleda kao i subvencijama za poljoprivrednike – poručila je Saška Jovanović, diplomirani ekonomista, član Saveta za omladinu Gradskog odbora SNS u Leskovcu.\nTagoviInformator podela savet za omladinu SNS\nPrethodni Sutra isplata privremene a u sredu redovne novčane naknade\nSledeći Za rekonstrukciju Centra za socijalni rad 44 miliona, radovi gotovi do juna